Ar paper a zo un danvez fardet diwar gwiad plant lakaet da vezañ un toaz hag a c'hell bezañ gwasket evit ober follennoù moan-tre gantañ. Ur baperenn a zo ur follenn baper hec'h-unan. Ijinet eo bet ar paper evit bezañ implijet evit skrivañ, ha meur a implij all a zo, evel gronnañ traoù pe ober kinkladurioù.\nIjinadenn ar paperAozañ\nKrediñ a reer eo bet ijinet ar paper gant ar Sinaiz p'eo bet kavet ar baperenn goshañ e Bro-Sina deiziadet eus ar bloaz - 8 ktJK. Evit e veze kontet a-gozh gant ar Sinaiz e oa bet ijinet ar paper dindan ren Qin Shi Huang, diazezer an tiernelezh Qin en 3vet kantved ktJK.\nHervez ur vojenn all e vije bet reolennet penaos fardañ ar paper gant ur ministr sinaat karget eus ar gounezerezh er bloaz 105, ken e oe produet e-leizh.\nHervez an hengoun e vije bet dizoloet ar paper gant an Arabed pa oan bet trec'h war ar Sinaiz en emgann Talas (745). Koulskoude eo bet kavet e oa anavezet an dra dija. Er mare-se e komprenas an Arabed ervat eo ar paper ur benveg dreist evit dasparzh ar mennozhioù ha dont a reas kêr Samarkand da vezañ ur greizenn evit eilañ testennoù an Islam war dornskridoù e paper. Kompren a rejont ivez e oa gwelloc'h ouzhpennañ pilhoù roget d'ar plant a veze implijet.\nA feur ma tostaas an Arabed ouzh Europa e oe ledanaet implij ar paper di war-dro ar bloaz Mil. E Bro-C'hall ez eus roudoù eus implij ar paper war-dro 1200.\nAdtapet diwar « https://br.wikipedia.org/w/index.php?title=Paper&oldid=1913105 »\nKemm diwezhañ d'an 14 Her 2021 da 11:26\nKemmoù diwezhañ degaset d'ar bajenn-mañ d'an 14 Her 2021, da 11:26.


Pajenn:Marigo - Buez ar Saent.djvu/128 - Wikimammenn\nPajenn:Marigo - Buez ar Saent.djvu/128\nAn daouzecvet devez a viz Fevrer.\nSant Efrem a oa guinidic eus ar Guær a Edeç e Mesopotamii. E guerent, pere a voa tud en o æz, o velet e speret caër, en lequeas var ar studi ; hac e teuas da veza unan eus ar re habila eus e amser.\nAr Sant-mâ en deus raportet e-unan ar fautou pere en deoa græt en e yaouanctis. Lavaret a ra penaus un devez, o veza cavet en ur c’hoad beuoc’h un den paour, e teuas d’e redec a dauliou mein, ha penaus e couezas ar veuoc’h-ze en ur foz e pelec’h e voe taguet ha divoret. Discleria a ra ouspen-ze penaus en devoa quemeret pligeadur en ur assista er c’hoariou hac en divertissamanchou publiq. Chetu a-se ar fautou hebquen en devoe d’en em rebeich en nemorant eus e vuez, hac evit pere en deus græt ur binigen vras.\nEfrem o veza un devez e beaich, en em gavas surprenet gant an nos, hac obliget da logea en un ty var ar mæs. Er memes nosvez e antreas ar bleizy e craou an dènvet hac a gassas lod anezo gant-ho. Antronos vintin tud an ty o velet e vanque o dènvet, a gredas e voant eet gant al laëron, ha penaus e voa an den yaouanc o devoa loget en o zy en devoa digoret an or dezo. E arreti a rezont hac ober e lacât er prison.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/128&oldid=134223 »


"Ne za ket ar brezel war zu ar Gurded" hervez Kendal Breizh, ur stourmer breizhad\nmardi 6 février 2018 à 17:47 Par Pauline Kerscaven, France Bleu Breizh Izel\nEmañ arme bro Durkia o vrezeliñ e norzh bro Siria, lec'h m'emañ Kendal Breizh. Stourmañ a ra ar Breizhad a-gevred gant ar Gurded. Met sentout a ra e vez lakaet ar YPG da gostez.\nGant stourmerien eus ar bed a-bez emañ Kendal Breizh. - Kendal Breizh\nAbaoe un toullad mizioù emañ Kendal Breizh o stourm a-gevred gant ar YPG, arme ar Gurded. Ezel eo deus ur strollad stourmerien, o tont deus ar bed a-bezh. Goude Raqqa ha Deir ez-Zor emañ bremañ ar breizhad, implijet ur pseudo gantañ, e Afrin, nebell eus Alep, e bro Siria.\n"Ar pemp devezh diwezhañ e oan war an talbenn. Amañ eo sikouret ar strolladoù spontourien gant stad Turkia. Ar gudenn vrasañ evidomp eo o girri-nij. Teurel a reont bemdez bombezennoù warnomp ha war ar boblañs", eme ar stourmer "antifaskourien".\nKalz a vombezennoù taolet war an drevourien\nHervez arsellva gwirioù Mab Den e Siria e vefe bet implijet gazoù pistrius e kêrioù zo, evel Saraqeb. Met hag-eñ eo bet merzhet gant Kendal Breizh e veze implijet armoù kimiek ? "Amañ e Afrin, n'em eus ket c'hoazh gwelet se. Amañ eo kentoc'h _bombezennoù a izmunitionoù_, hag a lazh kalz a sivilianed. Taolet zo bet bombezennoù a lak an tan er c'hêrioù ivez", a gendalc'h ar paotr. Gantañ vez bannet rokedoù.\nGant Kendal Breizh e vez stourmet a gevred gant ar YPG abaoe un toullad mizioù. - Kendal Breizh\nC'hoant 'neus arme Erdogan skarzhañ ar Gurded, "enebourien bro Durkia" eus ar vro, setu perak eo sikouret Bachar el Assad ganto. Gallout a rafent ivez bezañ sikouret gant Russia. "Ur jeu politikel eo ha ne za ket e tu ar Gurded. Met kalz a dud o deus implijet ar Gurded evit stourm a-enep Daesch da-skouer. Bremañ omp hon unan o stourm e Afrin."\nKalz a dud a c'hellfe sikour ac'hanomp met n'o deus ket c'hoant - Kendal Breizh\nSetu perak e c'houlenn pennoù ar vro digant Turkia mont kuit ar buanañ ar gwellañ. "Kalz a dud a c'hellfe sikour ac'hanomp met n'o deus ket c'hoant. War-zu Turkia ez eont kentoc'h."\nN'eo ket skuizh Kendal Breizh gant ar brezel met plijet e vefe distreiñ da Vreizh e-pad an hañv. "Met n'ouzon ket ma vo posubl. Amañ eo ar brezel, n'eo ket ar vakañsoù. Evit ar mare, e soñjan kentoc'h er pezh e ran bremañ e Afrin. _Bemdez e rankan mont da stourm._"\nAtersadenn Kendal Breizh war France Bleu Breizh Izel.\nSellit ouzh ar reportaj savet gant France Info\nUn toullad devezhioù 'zo oa Jérôme Jadot hag Eric Audra o reportajiñ e bro Siria. Kejet o doa gant Kendal Breizh.\nToutes les émissions Les informations en langue bretonne Katell Uguen DIVIZ AR YAOU


Llanllŷr-yn-Rhos - Wikipedia\nLlanllŷr-yn-Rhos, pe Llanllŷr hepmuiken (Llanyre e saozneg), zo ur gêriadenn hag ur gumuniezh eus Kembre, e kreiz Powys. Emañ er c'hornôg da gêr Llandrindod.\nOuzhpenn kêriadenn Llanllŷr-yn-Rhos, emañ ivez er gumuniezh kêriadennoù Pontnewydd ar Wy ha Llanfihangel Helygen. Er c'hornad emañ aspadennoù Kastell Collen, ur c'hreñvlec'h roman savet eno da reiñ bod da soudarded roman, war douaroù an Ordovices. E 2001 e oa 1 061 a annezidi er gumuniezh.\nAdtapet diwar « https://br.wikipedia.org/w/index.php?title=Llanllŷr-yn-Rhos&oldid=1672119 »\nKemmoù diwezhañ degaset d'ar bajenn-mañ d'an 23 Du 2015, da 20:38.


Europiom - Wikipedia\nUn elfenn gimiek eo an europiom ; Eu eo e arouez kimiek, 63 e niver atomek ha 151,964 e dolz atomek.\nSamariom – Europiom – Gadoliniom\nNiver atomek 63\nTolz atomek 151,964\nDasparzh an elektronoù : 2, 8, 18, 25, 8, 2\nNiver oksidadur + 3, +2\nTredanleiegezh 1,2 (Skeul Linus Pauling)\nGremmoù ionadur 1 : 547,110 kJ/mol\n2 : 1 085,459 kJ/mol\n3 : 2 404,413 kJ/mol\nSkin atomek 235 pm\nSkin kenamsav 198 ±6 pm\nDouester (≈20 °C) 5,248 g/cm3\nTeuzverk 822 °C\nBervverk 1 529 °C\nTredanharzusted 0,90 nΩ•m (e 20 °C)\nUn tamm eus istor kemplezh al lantanidoù, anvet douaroù rouez ivez, eo hini an europiom.\nE 1803 e voe dizoloet ar c'heriom 58Ce ; e 1839 e teuas ar c'himiour svedat Carl Gustaf Mosander a-benn da gavout div elfenn all er standilhon a oa bet anvet "keriom" : al lantanom 57La hag un elfenn all a anvas didymium diwar ar ger gresianek evit "gevellelfenn".\nPelloc'h e voe furchet ar standilhon, hag e 1879 e voe dizoloet ar samariom 62Sm ennañ gant ar c'himiour gall Paul Émile Lecoq de Boisbaudran ; ur meskaj eo an didimiom ivez, evel m'er prouas ar skiantour aostrian Carl Auer von Welsbach e 1885 : prazeodimiom 59Pr ha neodimiom 60Nd a ya da sevel an didimiom e gwirionez.\nAr samariom zoken ne oa ket glan : ar gadoliniom 64Gd a voe tennet diwarnañ gant ar c'himiour gall Jean Charles Galissac de Marignac e 1880.\nNe oa ket echu an istor c'hoazh avat : e 1896 e kredas d'ar c'himiour gall Eugène-Anatole Demarçay e oa un trede elfenn er samariom, a zeuas a-benn da hiniennekaat e 1901 hag a anvas europiom en enor da Europa.\nUr metal liv an arc'hant eo an europiom glan. Dre ma vez oksidet buan en aer hag en dour ne vez gwelet nemet en e stumm dislivet. Orjalennus eo an europiom, e zouester o vezañ par da hini ar plom 82Pb ; treluc'hek e teu pa vez kendeuzet gant elfennoù all. Dreistreüs e teu 63Eu da vezañ pa vez lakaet yenoc'h eget -271,35°C ha da c'houzañv ur gwaskad kreñvoc'h eget 80 GPa.\nAl lantanid dazgweredusañ eo an europiom.\nPar da hini ar c'halkiom 20Ca eo e zazgweredusted en dour :\n2 Eu [k] + 6 H2O [d] → 2 Eu(OH)3 [dz] + 3 H2 [g]\nBuan e vez oksidet en aer, ha peg a ra an tan ennañ pa vez lakaet etre 150 ha 180 °C ; oksidenn europiom(III) a ro neuze :\n4 Eu [k] + 3 O2 [g] → 2 Eu2O3 [k]\nAes eo dileizhañ an europiom en drenkenn sulfurek :\n2 Eu [k] + 3 H2SO4 [dz] → 2 [Eu(H2O)9] [dz] + 3 SO4 [dz] + 3H2 [g]\nEuropiom-151 hag Eu-153 a gaver en natur, 153Eu o vezañ an hini paotañ hag an hini stabilañ. Skinizotopoù zo bet kevanaozet dre skiriedigezh, 35 anezho, an hini stabilañ o vezañ Eu-150.\nIzotopoù stabilañ an europiom\n150Eu kevanaozet 36,9 bloavezh 150Sm\n151Eu 47,8 5x1018 bloavezh 147Pm\n13,516 bloavezh 152Sm\n153Eu 52,2 stabil, 90 neutron\nNebeut a zedalvezadurioù zo d'an europiom ; tennañ splet eus treluc'h e genaozadoù a reer peurvuiañ.\nEr gwer a implijer da fardañ laseroù hag ardivinkoù luc'helektronek all e lakaer oksidenn europiom Eu2O3 a-benn kaout ul liv ruz : er skrammoù skinwel e kaver etre 0,5 hag 1 g ag europiom, a gaver ivez er c'hleuzeurioù (lampoù) treluc'hek. Lod kenaozadoù Eu a ro ul liv arc'hlas, ha dre o meskañ gant terbiom 65Tb — a ro ul liv etre melen ha gwer — e c'haller kaout gouloù arwenn.\nArveret e vez a-wezhioù evit lonkañ an neutronoù en dazgwerederioù derc'hanel.\nAdtapet diwar « https://br.wikipedia.org/w/index.php?title=Europiom&oldid=1974882 »


Ur pellgomzer hezoug e brezhoneg gant FirefoxOS\nEmbannet : D'al/ar Merc'her 15 a viz Here 2014\nBrudet eo an diazezadenn Mozilla evit he meziantoù Firefox ha Thunderbird a zo staliet war milionoù a urzhiataerioù bremañ. N'eus ket pell zo eo deuet er-maez ur meziant nevez savet gant Mozilla : FirefoxOS. Ur reizhiad korvoiñ evit ar pellgomzerioù hezoug eo ar meziant-mañ (evel Android pe c'hoazh an iOS a vez kavet war an iPhone). Lusket eo bet ar pellgomzerioù gant FirefoxOS e broioù war eskoriñ (Sina, India, ...) da gentañ met hegerz eo ivez e bro C'hall abaoe ar bloaz-mañ.\nFirefoxOS zo ur meziant digor e darzh, ar pezh a zo an diforc'h bras gant Android hag iOS. Pep hini a c'hell kemer perzh evit dibab penaos e vo FirefoxOS. Gwir eo ivez an dra-se evit ar yezhoù a c'hell bezañ dibabet war ar pellgomzer. Kroget en deus skipailh An Drouizig da dreiñ FirefoxOS e brezhoneg ha spi hon eus e vo hegerz FirefoxOS e brezhoneg a-benn nebeut (evit FirefoxOS 2.2 marteze).\nDedennet oc'h gant ar raktres-mañ ? Ha perak ne gemerfec'h ket perzh ennañ ? Plijet e vefemp o kaout ho skoazell evit treiñ FirefoxOS ha meziantoù Mozilla all (Firefox, Thunderbird, ...). N'hoc'h eus nemet kas ur gemennadenn deomp : http://www.drouizig.org/index.php/br/skrivit-deomp-br\nEvit gouzout hiroc'h diwar-benn FirefoxOS : https://www.mozilla.org/fr/firefox/os/


Buhez ar Zent. pages 936. Encyclopédie Marikavel.\nParouz Sant Yan, savet a boue ar Revolusion, a zo bet kresket, kouls lavaret, dre vertu ar biz santel e teuer di da enori. Da gentan, ne oa diouti nemet eun nebeudig tier hag eur chapelig gwestlet da zant Meriadek, eskob Gwened. Biz sant Yan o vezan bet digaset d'ar chapel-ze, eus an Normandi. e oe divizet sevel eun iliz evit digemer anezan hag ar relegouer kaer elec'h ma oa bet laket gant an duk Yan Y. An iliz a oe achuet er bla 1513. An dukez Anna a deuas da bedi enni hag a oe pareet diouz an drouk daoulagad, 'n eur stokan oute biz ar zant.\nN'eus ket a bardoniou eu Treger kaeroc'h evit hini sant Yan ; darempredet eo gant milierou a belerined a dired, kalz aneze, adalek ar gousperou kentan, da welet ar prosesion hag an tantad ; an tantad-ze a ve c'houezet, lein an tour, gant eun aerouant o tisken a-hed eur gorden.\nEn Sant-Yan eo difennet an dansou, da ze ar pardon, dre zoujans evit ar zant bet dibennet war c'houlen eun danserez. Eur wech, eun hostiz a gredas terri al lezen ha lakat ebatou en e di. An nozvez war-lerc'h, e oe pulluc'het gant an tân-gwall, kement mad an evoa.\nOtrou sant Yan-Vadezour,


Pajenn:Le Clerc - Ma beaj Jeruzalem, 1902.djvu/263 - Wikimammenn\nPajenn:Le Clerc - Ma beaj Jeruzalem, 1902.djvu/263\npardon-man ’vite pardon Frans. Petra-bennag hano ebed na zerefe muioc’h ’vit hennez ouz ar gouel a *lider anean an de a-geñver d’an 8ed a wengolo 1855, d’an de ma oa bet goneet gant arme Frans viktoar Sebastopol : ha n’eo ket hepken enor a dalveaz d’imp an devez-se, talveout ’reaz d’imp ive, ’vel hon deuz gwelet, iliz Santez-Anna Jeruzalem.\nGoude an oferen bred ec’h a ar c’honsul gant e heuilherien, ha wardro gante plac’hik ar pask kentan hag he zud, da diziuni ’ti an Tado-Gwenn. Epad m’emeint gant o fred, e tispak ar fotografed o stern : ’michans e fell d’ê tapout pautred an dilhad marelled war o disken. Fe ! na c’houitont ket war o zaul. Ouspenn dek benvek eo troet o lagad gwer ’trezek ar c’honsul, pa ’n em ziskoe war an treuzo, hag holl a c’hellont skeudenni ’nean o *goalc’h : rak daoust an heol da skei war e dal, pa ’zo laret d’ean gant ar skeudennerien na frinval ken, e chom eur pennadik ous troad ar *viñz, en e zav ha diskabel : e dri heuilher a zo en e gichen, hag e bevar gawa eun lammik en e rauk.\nGoude m’int bet tapet, e laront d’imp « Kenavo ». Hag ar muzik endro herr da m’hall, ’n eur laret d’ê gwelloc’h ’vit n’eo *goest hon mouezio da laret : « Bevet Frans !! Bevet he c’honsul !! »\nSetu Frans bet hec’h lod euz ar pardon a reomp hirie en iliz Santez-Anna. Ar relijion, hi, hon deuz roet he hini d’ei beure mad. Breiz hepken he deuz c’hoaz he hini da gaout.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/263&oldid=105598 »\nKemmoù diwezhañ degaset d'ar bajenn-mañ d'an 11 Eos 2017, da 11:49.


Eil loden — XV. - Wikimammenn\nEil loden — XV.\nMoulerez Sant-Gwillerm, 1910 (p. 117-121)\n◄ Ar vodaden veure en Kaxton : « Floc’higed an Otro Doue ». Ar jeneral de Charette Ar c’han. — Doare ofernian an Iliz goz keltiek, herve an Tad Gougaud hag an Otro Buleon Eun oferen c’hresian. — Ar vodaden divezan en Kaxton : prezegen gaer arc’heskob Pariz ►\nNi, ’n eur glevet se, n’hellomp ket herzel ouz eur mousc’hoarz. Rak tremen a ra neuze dre hon spered meur a berson hag a ganer fall en o iliz. Gwir eo n’hell ket an oll veleien bean kanerien eus ar c’hentan ha diski ar c’han d’o farousianiz : mes bepred eo e tleont pleal gant se ha klask sikour ma n’int ket int o-unan evit en em dibab. Gant eun tamm bolante ’vat, dreist-oll ’n eur stuman mouezio gwak ar vugale hag an dud yaouank, e teuer a benn da gaout kanerien ha kanerezed evit an ofiso, ha setu gwelloc’h enoret Doue ar Zakramant, setu roet evel eskili d’an ineo evit sevel trezek ar baradoz.\nKreden an amzerio-ze a oa hanval ouz hon hini diwarbenn beans (présence) an Otro Doue er Zakramant adorabl. Arabad laret memes tra ne oa kemm ebet etre lido an Iliz kelt ha re an Iliz Roman. Ha gant-se, peder gwej e weler en bue sant Koulm daou oferenner war eun dro ouz ar memes oter. Pa deue eun eskob da vanati bras Iona, elec’h ma oa abad ar zant, e vije pedet da gensakri wardro gantan.\nSetu eur berradur eus ar pez a lenn d’imp an Tad Gougaud. Plijout a ra d’an oll, mes muioc’h d’an neb a red en e wazio eur banac’h gwad keltiek. Me bepred evit diskoe hen kavan mat, a strak ma daouarn an eil ouz egile herda m’hallan. N’am eus ket c’hoaz achuet, pa glevan unan eus ar chilaouerien o laret a vouez uhel : « Me a c’houl otre da gomz ». N’em eus ezom ebet da zellet outan evit hen anaveout : diouz e vouez ec’h ouzonn ec’h ê an Otro Buleon, person iliz-veur Gwened.\nAdtapet diwar « https://br.wikisource.org/w/index.php?title=Eil_loden_—_XV.&oldid=109191 »\nKemm diwezhañ d'an 23 Her 2017 da 17:31\nKemmoù diwezhañ degaset d'ar bajenn-mañ d'an 23 Her 2017, da 17:31.


Le Mariage du lieutenant Laré - Wikipedia\nLe Mariage du lieutenant Laré zo un danevell gant Guy de Maupassant e 1878.\nEmbannet e oa bet er gelaouenn La Mosaïque, d'ar 25 a viz Mae 1878, sinet Guy de Valmont. Adembannet e oa bet en dastumad Misti, gant Le Livre de poche e 1967.\nC'hoarvezout a ra an istor e-pad brezel 1870 etre Prusia ha Bro-C'hall. Al letanant Laré en deus bet urzh da vont da sikour ur bagad soudarded c'hall a zo o stourm e Blainville.Hag eñ en hent gant tri c'hant den. pan erru nepell diouzh kastell Blainville, e sikour ur c'hozhiad hag e verc'h a zo o tec'hel rak ar Brusianed.\nBloaz goude e timezo Laré d'an Dimezell Ronfé-Quédissac.\nLe Mariage du lieutenant Laré, e Misti, dastumad ugent danevell gant Maupassant, Éditions Albin Michel, Le Livre de poche n° 2156, 1967.\nLe Mariage du lieutenant Laré, e Maupassant, Contes et Nouvelles, tome I, Gallimard, Bibliothèque de la Pléiade, 1974 (ISBN 978 2 07 010805 3).\nLe Mariage du lieutenant Laré, Œuvres complètes de Guy de Maupassant, volume 1, Edition L. Conard er Projet Gutenberg\nAdtapet diwar « https://br.wikipedia.org/w/index.php?title=Le_Mariage_du_lieutenant_Laré&oldid=1820020 »


Pajenn:Imitation ar Verc’hes Vari.djvu/28 - Wikimammenn\nPajenn:Imitation ar Verc’hes Vari.djvu/28\nDavid a exhort an oll nationou da veuli Doue eus e visericord hac eus e fidelite d'e bromessaou.\nPoblou, meulit tout assambls an Autrou Doue ! meulit-en tout assambles, ô nationou ; car e drugares a so bepret bras en hor c’hever. Guir eo ha fidel en e oll bromessaou. Car hor soutenet hac hon difennet en deus a enep hon adversourien, bevech ma en deveus promettet en ober. Gloar eta da Zoue an Tad, ar Mab hac ar Speret-Santel.\nAr Verc’hes o touguen Jesus-Christ, o vesa eat da velet he c’hiniterv Santes Elisabeth hac o vesa bet meulet gant houma, a respontas desi evelten, o rapporti da Zoue ar c’hloar eus ar bonheur he devoa da vesa he Vam.\nVa ene ha c’hlorifi an Autrou Doue, ha va Speret a so ravisset gant ar joa, e Doue va Salver, abalamour m’en deus taolet e zaoulagad var izelder e servicheres, oc’h e choas da vesa Mam d’e Vab. Car chetu a-se hac a raïo va guervel eürus hivisiqen, abalamour ma en deus great traou bras ennon an Doue oll-c’halloudec, a behini an hano a so santel, hac a behini an drugares en em asten eus\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/28&oldid=113400 »\nKemmoù diwezhañ degaset d'ar bajenn-mañ d'an 2 Gen 2018, da 11:00.


2018 e Breizh — Wikipedia\n../.. 2013 2014 2015 2016 2017\n2019 2020 2021 2022 2023 ../..\n1990 2000 - Bloavezhioù 2010 - 2020 - 2020\nKronologiezh miz ha miz :\nKronologiezh hervez ar ranndirioù :\nKronologiezh hervez an tem :\n2017 e Breizh - 2018 e Breizh - 2019 e Breizh\n1añ a viz Genver : hervez sifroù diwezhañ an INSEE ez eus 4 659 127 a dud o vevañ e Breizh : 1 365 227 el Liger-Atlantel, 1 042 884 en Il-ha-Gwilen, 907 796 e Penn-ar-Bed, 744 813 er Mor-Bihan ha 598 357 en Aodoù-an-Arvor.\n17 a viz Genver : disklêriañ a ra Kentañ Ministr Bro-C'hall, Édouard Philippe, eo dilezet ar raktres da sevel un aerborzh bras e Kernitron-al-Lann.\n25 a viz Genver : degemeret eo raktres Radio Kerne da sevel ur radio hollvrezhonek e Bro-Naoned gant ar CSA (Comité Supérieur de l'Audiovisuel).\n26 a viz Genver : a-benn ar fin eo aotreet reiñ an anv-bihan Derc'hen d'ur babig gant prokulor lez-engalv Roazhon, pa oa bet nac'het gant servijoù ti-kêr Roazhon e miz Eost 2017.\n3 a viz C'hwevrer : degadoù a banelloù divrezhoneg zo bet divontet gant tud eus A'i 'ta war vord an hentoù-tizh e Breizh, e-kichen Sant-Brieg, Gwengamp, Montroulez, Brest, Kreiz-Breizh, Kemper, Kemperle, an Oriant, an Alre ha Gwened.\n16 a viz C'hwevrer : 21vet Prizioù ar brezhoneg, roet gant France 3 Breizh hag Ofis Publik ar Brezhoneg, e-kerzh un abadenn e Karaez.\n23 a viz C'hwevrer : digoradur ofisiel Skolaj Diwan Gwened.\n23 ha 24 a viz Meurzh : kendiviz e Kemper diwar-benn ar soubidigezh er skolioù Diwan hag e skolioù broioù bihan all.\nSadorn 31 a viz Meurzh : manifestadeg evit ur c'hlask divyezhek brezhoneg-galleg e Kastell-Briant.\nSadorn 31 a viz Meurzh : manifestadeg en Oriant a-enep aloubadeg Efrîn ha Kurdistan Siria gant an arme turk.\n14 a viz Ebrel : laeret eo relegouer kalon Anna Breizh er mirdi Dobrée e Naoned. Adkavet eo eizhtez war-lerc'h.\n22 a viz Ebrel : en o c'hendalc'h e Karaez e tiviz izili ar Mouvement Bretagne et Progrès/Breizh War-Raok cheñch anv d'o strollad a zeu da vezañ hiviziken Pour la Bretagne/Breizh War-Raok.\n4 a viz Mae : deroù ar Redadeg evit ar brezhoneg, e Kemper. Erruout a ray e Plougerne d'an 12 a viz Mae.\n26 a viz Mae : manifestadeg gant Diwan e Roazhon, evit goulenn "ur gwir bolitikerezh diorren ar brezhoneg er skolioù" ha "justis evit Diwan".\nAdtapet diwar « https://br.bywiki.com/w/index.php?title=2018_e_Breizh&oldid=1796660 »\nKemmoù diwezhañ degaset d'ar bajenn-mañ d'an 4 Mez 2018, da 20:18.


Guirionéeu ag er Religion/Chapistr 30 - Wikimammenn\nGuirionéeu ag er Religion/Chapistr 30\n◄ Ræsonieu aral lan a gonsolation, tennet a Bassion hur Salvér Jesus-Chrouist. Dougeance er bed, péhani e barra doh er péhour a hum gonvertissein. En dougeance ag er bed e zou el liessan ur merche ag ur spered goann. ►\ndougeance er bed, péhani e barra doh er péhour a hum gonvertissein.\nEn dougeance ag er bed e barra doh conversion er péhour, hag e zou liès ur vamen a zannation aveit-hou.\nI. Chetu amen er mein a scandal doh péhani é strebaut ul lod caër. Mar changean, mar ne hantan quet mui en dén-cé, ma n’en dan quet mui ér gompagnoneah-cé, mar qùittan en ty-cé, ma n’hum vangean quet ag en anjuli-cé, ma ne hran quet èl er réral, petra e vou laret a han-an-mé ?\nPetra e vou laret a han-an-mé ? Mui a zougeance e hoès enta a zeviseu er bed eid a jugemanteu en Eutru Doué, ha dré-zé hui e zisinour un Doué ol-buissant. A pe vennas Lucifér stleigeal en Ælèd-mad guet-hou én é revolt, sant Miquél e grias ; « pihue e zou enta haval doh Doué ? » Hum cherviget ag er memb chonge énep d’en dougeance ag er bed.\nPetra e vou laret a han-an-mé ? Hà hui e sel enta èl un disinour chervige Doué ? Hum gavein e rér inouret é chervige ur prince, ha hui e sellou èl un disinour chervige Jesus-Chrouist. Er fallan artisant n’en dès chet méh é hobér é vichér, ne vern péh quen disinourabl-vé ; ha hui, crechénion, hui e hoès méh é hobér stad ag el lézen a grechéneah ; méh e hoès é larèt é oh scôlarion Jesus-Chrouist.\nPetra e vou laret a han-an-mé ? Mæs, petra e vern petra e vou laret, meit ma hrehet hou tevér ? Perac hum geinein a gaus d’er bed ? Ne houniet nitra é vout mêlet guet-hou ; ne gollet nitra é vout temallet guet-hou ; hà hui e zou obliget de rantein compt d’en dud ag hou ç’œvreu ? Hàg ind e vou hou jugeou ? hà guet-hai é hortet-hui hou recompance. Doué é hunan e zeli hou jugein : perac é sellet-hui doh jugemant en dud ?\nPetra e vou laret a han-an-mé ? Hà petra e larér bermen ? Ur ré benac hou mêl a zianvès a gaus d’hou folleaheu, hag ind hou tispris én ou halon. Mæs en dud vad, petra e chongeant-ind a han-oh ? Petra e vrudér ar hou fal hantis, ar hou vanité, ar hou folleaheu, ar er goal scùir e streàuet én dro d’oh ? Chetu en deviseu péré e zeliehoh dougein.\nQuer bras-é hou talledigueah que ne hoès chet méh doh hum ziscoein hemb honestis na religion, ha hui e hoès méh é rein mercheu a vertu. Mar deliet hou pout méh, é ma a han-oh hou ç’hunan é telioh en dout. Madelén, é tigueor hé deulegad ar visérieu hé inean, en doé santet quement a véh que ne gredé quet hum ziscoein dirac hur Salvér ; hi en doé hum daulet doh é dreid, e scùillé dareu a hlahar hag a gontrition. Laret hi doé quenavou d’hé folleaheu dirac ur vostad tud a galité ; chetu péh sort chongeu e zeli en dout un inean eid hum gonvertissein.\nII. En dougeance ag er bed, péhani e barra doh er gonversion, e zou eid ul lod caër ur vamen a zannation, « En hani, emé Jesus-Chrouist, en dès méh a vout d’ein hag a héli me lézen, hennéh e von dishanàuet guet-n-ein ha forbannet a visq me sænt dé er jugemant.» (St. Luc, 9.) Mæs ur merch a salvedigueah-é héli a galon vad lézen Jesus-Chrouist. (St. Math., 10.) « Er ré em hanàuou dirac en dud, emé-ean, m’ou hanàou ehué dirac me Zad. »\nDistér-é courage er ré ne gredant quet discoein ou vertuyeu guet eun a vout goapeit guet er ré sod, e lar sant Martin a Brague, ou deviseu e bassou ; mæs jugemanteu en Eutru Doué ne basseint quet. En dud-cé ag er bed, péré e zouget quement, hàg ind hou tennou ag en ihuern é péhani en devou hou taulet hou landrenage hag hou sourci rai vras de bligein dehai ? Ne zouget quet bout goapeit guet en dud, mæs douget a vout condannet é jugemant en Eutru Doué. Meit ma vou Doué coutant a han-oh, n’hum laquet quet é poén a hoapereah en dud. Un dra inourabl-é bout dispriset guet er ré fal, e lar en Escob santel-zé. Mar cavant hou puhé bourdus ha disprisabl, petra e vern, meit ma chervigeou d’hou salvein ? Doustou ma teliet disprisein conzeu er bed a p’en dé courz hou tevér, ne zeliet quet neoah rein hemb ræson en tu d’er réral d’hobér goap ha d’hum glêm. Ne refuset quet d’hou ç’amièd, d’hou quérent, d’hou supériorèd er péh e houlen er mad hag en honestis ; mæs mar dé énep de lézen Doué er péh e houlennant, n’en dès dén ar en doar de béhani é teliet pligein diar goust hou cousciance.\nDeustou péh mæstroni ou dès ar-n-oh, péh quen ami ha quer car ind t’oh, gùel-é displige cand cùéh de ol en dud eit displige de Zoué ur huéh hemb quin. O dougeance er bed, guet a ineanneu e hès-té collet !\nNe hellér quet coutantein Doué hag er bed ; ou lézenneu e zou énep en eil d’éguilé. A pe glasquehen hoah pligein d’en dud, e lar sant Paul, ne vehen quet servitour de Jesus-Chrouist.\n1° Me sellou, én amzér de zonnèt, èl un dra inourabl chervige Doué ; 2° me zisprisou er péh e vou laret a han-an, a pe vou ret t’ein hum rein d’em devér ; 3° ha neoah m’hum ziscoei perpet prest de rantein chervige d’em nessan a pe hellein, hemb gobér gueu doh me housciance na torrein lézen en Eutru Doué. Sàuet me halon, ô men Doué ! drest en ol dougeance ag er bed, a sel-fin ma hou chervigein guet fideldæt, ha ne trahissein mui jamæs er péh e houlen hou ç’inour dré er respet ag er bed.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_30&oldid=90929 »\nKemmoù diwezhañ degaset d'ar bajenn-mañ d'an 29 Eos 2016, da 16:51.


CLILstore unit 1979: Petra eo ar brezhoneg ? (gant François Falc’hun)\nPetra eo ar brezhoneg ? (gant François Falc’hun)\nEvel ho peus gwelet, ar brezhoneg a zo komzet c’hoazh gant tud a bep stad hag a bep renk ha bet ez eo ur yezh vev. Deus a belec’h e teu ? Ar brezhoneg a zo ur yezh keltieg deuet gant an Indoeuropeaned eus broioù ar Sav-Heol. Ar Gelted kentañ a gavomp o chom e lec’h m’emañ mammennoù ar Rhin hag an Danub. Ac’hano, lod anezho o deus diskennet ar Rhin, treuzet ar mor hag aet da aloubiñ Breizh-Veur hag Iwerzhon, lod all deuet da chom da Vro-C’hall hag ac’hano betek ar Spagn hag ar Portugal. Lod all o deus klasket rouantelezh an Etrusked, aet betek Rom ha lod all o deus diskennet an Danub ha goude bezañ treuzet ar Gres a zo deuet da chom en Azi minor e lec’h ma kavomp anezho en amzer Sant Paol. Goude-se o rouantelezh a zo bet kemeret gant ar Romaned hag en deiz hiriv ne chom yezhoù keltiek bev nemet war bevennoù o rouantelezh kozh, war bord ar mor hag en hor bro, Breizh-Izel, e lec’h ma kavomp hor rannyezhioù brezhonek.\nGwelomp bremañ penaos int deuet da gilañ : da gentañ dirak ar Romaned o deus aloubet hanternoz an Itali, kreisteiz Bro C’hall, Bro-C’hall a-bezh hag ar pep brasañ eus Breizh-Veur. Pa ’z eo kouezhet impalaeriezh ar Romaned en e boull ne chome o komz galianeg bev mat nemet hor gourenezenn Aremorika.\nHag ar Vretoned a zo bet sailhet warno deus an daou du : gant Iwerzhoniz deus kostez ar C’huzh-heol, Saozon ha Germaned deus kostez ar Sav-heol hag o deus tec’het etrezek ar C’hreisteiz war hon aodoù Bro-Dreger, Leon, un tammig Kerne ha betek ar Spagn hag ar Portugal. Setu perak brezhoneg Gwened a zo chomet un tammig disheñveloc’h ouzh ar brezhonegoù all abalamour ma ’z eo chomet henveloc’h ouzh yezh kozh Bro-C’hall harp deus al latin.\nSetu amañ dirazoc’h kartenn Breizh-Izel, rouantelezh ar brezhoneg a vez komzet betek ar roudenn zu-mañ. Er rouantelezh-se e kavomp brezhoneg Leon, komzet dreist-holl en dro da Landerne, an eskopti a oa e Kastell-Paol. Brao eo an amzer hirio, marteze vo glao warc’hoazh. Brezhoneg Treger komzet dreist-holl en dro da Wengamp. An eskopti a oa e Landreger. Brav e an amzer herie, marteze e vo gla arc’hoazh. Brezhoneg Kerne, komzet en dro da Gemper. Bra e an amzer hiriou, ga, warc’hoazh marteze vo glao. E lec’h m’emañ an eskopti, komzet ivez en dro da Garaez, Kerne a zo ur vro vras. Brezhoneg Gwened komzet en dro da Wened. Braù en amzér hiriù, marse a vo glaù benn arc’hoazh. M’emeur mui e kreiz ar vro, komzet ivez en dro d’an Henbont ha da Bondi.\nPenaos eo deuet da vezañ dishenvel ar brezhonegoù ? Setu amañ : ar Vretoned tramor a zo diskennet war aodoù an hanternoz hag ar c’huzh-heol. Nebeutoc’h anezho a zo deuet er vro-mañ e kostez ar c’hreisteiz. Gwezhall gozh, Karaez a oa ar gêrbenn. Ac’hano e yae an holl hentoù. An holl Vretoned a en em gave eno evit ar foarioù, ar marc’hadoù hag a gomze an eil gant egile. Evel-se e teuas brezhoneg Karaez da ledañ. “Glesker” a vez lavaret eus Montroulez da Henbont, eus Kemper da Wengamp. E lec’h all e lavarer “gwesklev”, “gwesklen”, rannig, chignan, ran. “Balan” a lavarer en hanternoz, “banal” er c’hreisteiz, mez ivez “balan” eus kostez Gwened “balan” e beg ar Raz. “An eost” a lavarer e Leon, e lodenn eus Kerne,“an est” e Treger hag el lodenn vrasañ eus bro Wened.\nPenaos ec’h en em glev ar Vretoned en deiz hiriv ? Brezhoneg ar vro e kreiz eo ar muiañ implijet hag ar brezhoneg aesañ d’an holl da gentañ eo hini Karaez livet gant hini Leon, hag, a-bouez distagañ mat ha mont goustad eo aes-tre d’en em gompren.\nShort url: http://multidict.net/cs/1979


Kaozeadenn Implijer:Soulianis - Wikipedia\nMerry Christmas, Mr. LawrenceAozañ\nDemat deoc'h, Mat eo ez afe ar pennadoù war wellaat, anat din. Met abalamour da betra ho poa lamet elfennoù 'zo pe lakaet reoù all hag a zo gaou : da skouer, ne oa ket bet kensevet ar film-mañ gant Paul Mayersberg, kensavet ar senario gantañ ne lâran ket, ya. Diwallit, mar plij ganeoc'h... A galon.--Prieladkozh (kaozeal) 15 Kzu 2014 da 10:16 (UTC)\nOuzhpennet ul linenn Senario en Infobox. Soulianis (kaozeal) 15 Kzu 2014 da 10:34 (UTC)\nUn draig all. Bet lakaet Senjō no Merī Kurisumasu da dalbenn orin ganeoc'h. N'on ket sur e vije peurwir : Merry Christmas, Mr. Lawrence an titl orin ha Senjō no Merī Kurisumasu an titl japanek, a gav din... A galon.--Prieladkozh (kaozeal) 15 Kzu 2014 da 14:03 (UTC)\nDemat, Ha gallout a rin kaout ur respont, mar plij ganeoc'h ? A galon.--Prieladkozh (kaozeal) 17 Kzu 2014 da 08:25 (UTC)\nPerak tec'hel kuit? Gwell eo delc'her penn da'm soñj, daoust d'an heskinerezh. Barrek out war ar stummañ pajennoù, da skouer. Ezhomm 'zo eus tud eveldout amañ.--Trec'hlid mitonet (kaozeal) 15 Kzu 2014 da 13:48 (UTC)\nTec'hel ne ran ket, nac'hañ brezelioù didalvez ne lavaran ket. Perak ? Dres en abeg d'an emzalc'h-se :\nAhel an aelezAozañ\nHag adkrouet an ahel Edgar-Trec'hlid adarre. Hag ar memes labourerien a vo heskinet gante. Adarre. Bianchi-Bihan (kaozeal) 15 Kzu 2014 da 14:10 (UTC)\nN'eus ket aotre :\nda zistummañ skridoù an dud o kinnig anezho gant ur frazenn skrivet goude, doujañ d'o displegoù a ranker.\nda chom hep sinañ el lec'h dereat\nda lakaat dizurzh e kaozioù ar re all.\nBianchi-Bihan (kaozeal) 15 Kzu 2014 da 18:07 (UTC)\nTri implijer taget en un taol !... Diwir, dismegañsus, disol, dizonest ha dic'houzañvadus eo ar begad-se ; enep-krenn spered Wikipedia, an divezelezh eeunañ, ma c'hredenn anveliour (ganin eo bet astennet ar bajenn-se, ur sizhunvezh labour).\nHag aozer ar bajenn Paranoia (375 eizhbit) a skriv kement-se ! Ur skouer splann eus e spered eo an evezhiadenn luban en doa lakaet kevret gant ar bajenn e 2009 : Kement ha sklaeraat mennozhioù zo ; penaos e c'hall ur bajenn c'houllo sklaeraat tra pe dra e spered al lennerien a zo o klask deskiñ dre un holloueziadur brezhonek ? Moarvat n'eo ket d'al lennerien e skrive, d'an « enebourien » en doa krouet dre e emzalc'h e oa hep mar.\nHa kement-se, deuet pa oan o skrivañ a-us :\nMa klaskez labour : https://br.wikipedia.org/wiki/Diazad_Pariz\nDisprizañ labour Melenn14 eo, evel m'eo bet disprizet hini Couiros22 war bajenn-gaozeal Kabellig Ruz ; klask ma sujañ eo ivez, pa rankfen sammañ al labourioù-se hep emellout e hini Bianchi-Bihan. Ha kenlabour eo kement-se holl ? Teurel ar bec'h war an hentez eo, tra ken.\nNe vo ket tu din da labourat amañ, rak boulc'het eo ar brezel dija – gant ar memes implijer bepred – ha gwell am eus d'ober.\nTrugarez dit, Trec'hlid mitonet, evit da gemennad ken hegarat. — Soulianis (kaozeal) 15 Kzu 2014 da 16:05 (UTC)\nFentus eo, pa ziskouezer ur pennad nevez berr dit (ur bern zo, ha darn kalz koshoc'h evel-just) e komzez diouzhtu eus "disprizañ labour" ar re all, eus "sujañ", ha me oar petra. Met pa'z ez te da vlejal diwar-benn ur pennad re verr (boulc'het ganin evel-just) e kavez se naturel. Edgar dislavar. Hag e komzez eus brezel. Bianchi-Bihan (kaozeal) 15 Kzu 2014 da 16:59 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:Soulianis&oldid=1605874 »\nDernière modification le 17 Kzu 2014, à 08:25\nKemmoù diwezhañ degaset d'ar bajenn-mañ d'an 17 Kzu 2014, da 08:25.


Y Creunant - Wikipedia\nMirdi glaou Cefn Coed\nY Creunant (Crynant e saozneg) zo ur gêriadenn hag ur gumuniezh e kreisteiz Kembre, e distrig Castell-nedd Port Talbot. Emañ er biz da gêr Castell-nedd hag er c'hreisteiz da gêriadenn Blaendulais. Redek a ra an Dulais hebiou Y Creunant.\nMengleuzioù glaou a oa en tolead gwechall, en XIXvet hag XXvet kantved. Aanavezet e oa mengleuz Cefn Coed evel ar vengleuz glaou donañ er bed a-bezh, poent zo bet. Ur mirdi zo bet savet eno bremañ.\nE 2011 e oa poblet ar gumuniezh gant 1 910 a dud, ha 435 anezho (25,1 %) a oa kembraegerien..\nAdtapet diwar « https://br.wikipedia.org/w/index.php?title=Y_Creunant&oldid=1880357 »\nKemmoù diwezhañ degaset d'ar bajenn-mañ d'an 3 Gou 2020, da 10:46.


El Aaiún - Wikipedia\nEl Aaiún (العيون, al-ʿAyūn en arabeg, ar pezh a dalvez kement hag "an eien", "ar mammennoù", skrivet El Aaiún e spagnoleg ha Laâyoune e galleg) eo kêr-benn Sahara ar C'hornôg. Kêr-benn ur broviñs eus Maroko eo ivez.\nAnnezet eo gant war-dro 198 200 a dud hag ar gêr vrasañ eo e Sahara ar C'hornôg.\nAr stumm "El Aaiún" eo ar stumm spagnolekaet eus al lec'hanv arabek hag impljet e veze en amzer ma oa Sahara ar C'hornôg un drevadenn spagnol. An anv "Laâyoune" zo ur stumm gallekaet en implij e Maroko. Gant ar stumm kentañ e kav gwelloc'h ober annezidi ar vro hag aduidi an talbenn Polisario pa gomzont yezhoù estren.\nAdtapet diwar « https://br.wikipedia.org/w/index.php?title=El_Aaiún&oldid=1496193 »\nDernière modification le 5 Ebr 2013, à 14:35\nKemmoù diwezhañ degaset d'ar bajenn-mañ d'an 5 Ebr 2013, da 14:35.


Quattrocento a zo berradur mille quattrocento en italianeg, eo an anv a vez roet er yezh-se d’ar bloavezhioù 1400, da lavarout eo d’ar XVvet kantved. Kemm bras a c’hoarvez en Italia, fae a reer war an tremened, war ar Grennamzer, lakaet da oadvezh an diouiziegezh.\nGant emgann San Romano e-pad ar c’h-Quattrocento, livet gant Paolo Uccello, e krog berzh kêr Firenze hag he marc’hadourion en Europa.\n4 Stadoù ar Pab\nE 1450 e Milano, war-lerc’h trec’hadennoù Francesco Sforza, e tremenas ar galloud eus daouarn ar re Visconti da re Sforza. Ludovico Sforza a c’houlennas digant Leonardo da Vinci sevel dezhañ un delwenn anezhañ war varc’h, evel d’an impalaerien roman, a-benn diverkañ ar soñj eus al lignez a oa bet en e raok. Ne vo savet nemet rakskeudennoù eus an delwenn\nKartenn bolitikel eus ledenez Italia war-dro 1494.\nAstenn he galloud a ra kêr Venezia e-maez Mor Adria betek Kreta ha Kiprenez en 1489, ha sevel Kevre Venezia.\nDindan levezon an tiegezh Medici e Firenze e vleugn an arzoù. Gwareziñ hag arc'hantañ arzourien veur, evel Paolo Uccello ha Fra Angelico, a vez graet gant Cosimo de' Medici. astenn a ra Firenzehe galloud war Toskana, ha trec'h eo war he c'hevezerez Pisa en 1406. E 1494 koulskoude, dindan Piero II de' Medici, e tegouezh arme c'hall ar roue Charlez VIII, en hent war-du Naplez. Harluet eo ar Medici eus Firenze. Klask a ra Girolamo Savonarola sevel an doueveliouriezh er geoded.\nStadoù ar PabAozañ\nStudi arz ha doare ar c'h- Quattrocento, adalek an daolenn Sant Sebastian gant Andrea Mantegna (lec'hienn ar c'h-Canal Educatif à la Demande)\nAdtapet diwar « https://br.wikipedia.org/w/index.php?title=Quattrocento&oldid=1855105 »


Kentelioù an Noz a zo ur gevredigezh pouezus war dachenn ar c’helenn brezhoneg e Liger-Atlantel abaoe 1985. Hiziv e stroll ar gevredigezh-mañ e-tro 200 ezel. Ouzhpenn ar c’hentelioù sizhuniek e vez kinniget gant Kentelioù an Noz stajoù hag obererezhioù e brezhoneg. En deroù, e oa tolpet ar gevredigezh en Naoned dreist-holl, ha tamm-ha-tamm ez eo en em astennet da beurrest meurgêr Naoned. Abaoe 2000, ez eus eus Kentelioù an Noz e Liger-Atlantel a-bezh.\nSkoazellet gant ar galloudoù publik (Kuzul rannvroel Breizh, Kuzul departamantel Liger-Atlantel, Kêr Naoned, Kêr Reudied), he deus Kentelioù an Noz dalc’het he startijenn gevredigezhel hag he deus gallet war ar memes tro en em vicherelaat a-hed he 30 bloavezh buhez. Gopret e vez 13 den enni hiziv.\nPenaos eo meret ar gevredigezh ?\nKadoriet eo bet KanN er bloavezhioù tremenet gant :\nHiziv ez eo meret ar gevredigezh gant ur c’huzul-merañ en un doare renerezh a-stroll gant 8 den ennañ :\nA-gleiz da zehou war al luc’hskeudenn : Danielle Padel, Valérie Baron-Djibrila, Nikolaz David, Claude Simon, Aude Daguin-Looten (a oa e kuzul-merañ ar gevredigezh warlene), Alixia Thuau ha Clément Noël. Mankout a ra Melaine Looten hag Hoel Mahe war al luc’hskeudenn.\nAr gopradezed leun amzer\nDiv c’hopradez leun amzer a zo o labourat e Kentelioù an Noz : Liza Jakez-Vargas, e-karg eus ar c’helenn, ha Tara Adeux, kenurzhierez.\nLiza Jakez-Vargas a-gleiz ha Tara Adeux a-zehou\n9 c’helenner·ez, ouzhpenn Liza Jakez-Vargas, a zo er bloaz-mañ 2021-2022 o reiñ kentelioù gant Kentelioù an Noz en Naoned hag en tro-war-droioù.\nLive 1 e Porzh Boyer (Naoned)\nLive 1 e Ampère (Naoned) ha Live 2 e Reudied\nLive 3+ el Lavreer Botorel\nLive 1 e Yezhoù ha Sevenadur (Sant-Ervlan) ha Live 2 e Beaulieu (Naoned)\nLive 2 er Manufacture\nLive 1 e Antr\nLive 1 e La Prime (Naoned)\nLive 2 e Skol Diwan Naoned\nLive 1 e Désiré-Colombe (Naoned) ha Live 3 e Skol Diwan Naoned


Kentañ brezel ar Voeren - Wikipedia\nKentañ brezel ar Voeren\nKentañ brezel ar Voeren, anvet brezel Transvaal ivez, zo ur brezel hag a c'hoarvezas etre ar 16 a viz Kerzu 1880 hag an 23 a viz Meurzh 1881 etre arme Impalaeriezh Breizh-Veur hag an drevadennerien a orin izelvroat e Transvaal, a oa en Impalaeriezh d'ar mare-se.\nBreizh-Veur hag ar Voeren[kemmañ | kemmañ ar vammenn]\nE fin an XIXvet kantved edo Breizh-Veur o klask mestroniañ su kevandir Afrika. Tri abeg a oa da gement-se: diwall an hent-mor war-du an Indez, brasañ trevadenn ar Rouantelezh, hag a dremene dre ar C'hab ; kavadenn ur wazhennad diamantoù e 1868 e tolead Kimberley war an harzoù entre Trevadenn ar C'hab ha Stad dieub Oranje, hag en 1886 kavadenn ur wazhennad vras a aour e Transvaal.\nEil brezel ar Voeren\nRepublikoù ar Voeren\nAdtapet diwar « https://br.wikipedia.org/w/index.php?title=Kentañ_brezel_ar_Voeren&oldid=1969948 »\nKemmoù diwezhañ degaset d'ar bajenn-mañ d'an 28 C'hwe 2022, da 11:50.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/40 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/40\n(29) Jesus, o veza eat ac’hane, a zeuaz tost da vor Galile ; hag o veza pignet var eur menez, ec’h azezaz eno.\n(30) Ha bandennou braz a dud a zeuaz d’hen kavout, o tigas ganthe re gam, re dall, re vud, re vac’haniet, ha kalz a glanvourien all, hag e lekejont anezhe e c’harz treid Jesus ; hag hen ho iac’heaz. (31) En hevelep doare ma oe ar bobl en admiration, o velet an dud mud o komz, an dud vac’haniet pareet, ar re gam o vale, hag ar re dall o velet ; hag e c’hlorifient Doue Israel.\n(32) Neuze Jesus a c’halvaz d’he gavoud he ziskibien, hag a lavaraz dezhe : Truez em euz ouz ar bobl-ze, rag tri devez zo emaint ganen, ha n’ho deuz netra da zibri ; ha na fell ket d’in ho c’has kuit var iûn, gant aoun ne vankfe ho nerz dezhe en hent. (33) Hag he ziskibien a lavaraz dezhan : A be leac’h ec’h helfemp-ni kaoud awalc’h a vara er vro dezert-man evit contanti kement a dud ? (34) Ha Jesus a lavaraz dezhe : Ped bara hoc’h euz-hu ? Hag e leverjcnt : Seiz, hag eun neubeut peskedigou. (35) Neuze e c’hourc’hemenaz d’ar bobl azeza var an douar. (36) Hag e kemeraz ar seiz bara hag ar pesked, hag o veza rentet grasou, e torraz anezhe, hag ho roaz d’he ziskibien, hag an diskibien ho roaz d’ar bobl. (37) Hag e tebrjont holl, hag e oent rassaziet ; hag e testumjont seiz panerad a damou choumet en ho dileac’h. (38) Hogen, ar re ho doa debret a oa pevar mil den anezhe, hep counta ar groagez hag ar vugale.\nNEUZE e teuaz Farizianed ha Saduseed d’he gavout, hag evit he denti e c’houlenjont diganthan diskouez dezhe eur miracl-benag euz an env. (2) Mes hen a respontaz dezhe : Pa vez deuet an abardaez, e livirit : Amzer gaer a rai, rag an oabl a zo ruz. (3) Ha diouz ar mintin : Arne a vezo hirio, rag an oabl a zo tenval ha ruz. Hipocrited ! c’houi a oar anaoud diouz apparans an oabl ; ha na hellit-hu ket anaoud diouz siniou an amzeriou ? (4) Eur raç fall hag avoultr a c’houlen eur miracl ; mes ne vezo roet miracl e-bed dezhi nemed hini ar profet Jonas. Hag o veza lezet anezhe, ez eaz kuit.\n(5) An diskibien, en eur vond\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/40&oldid=125527 »


2 Tesalonicenses 3 CCO;NIV - Mɨ́ɨˈ˜naˈ Fidiéeˇ uíiˈ˜ - Bible Gateway\n2 Tesalonicenses 3 Chinanteco de Comaltepec (CCO)\nMɨ́ɨˈ˜naˈ Fidiéeˇ uíiˈ˜ jneaˈˆ\n3 Jo̱ lɨ˜ ngóoˊ cadséngˉguɨ fɨ́ɨˉɨ ˈnʉ́ˈˋ, dseaˋ rúˈˋnaaˈ, féengˈ˜naˈ Fidiéeˇ uíiˈ˜ jneaˈˆ e laco̱ˈ jmɨnáˉguɨ niniˈˉ júuˆ quiáˈˉ Dseaˋ Jmáangˉ fɨˊ laˈúngˉ fɨˊ jmɨgüíˋ. Jo̱guɨ féengˈ˜naˈ dseaˋ do cajo̱ e jaléngˈˋ dseaˋ i̱ ninúˉ e júuˆ do niˈímˈˋbre e ngocángˋ dsíirˊ lɨ́ˈˆ laco̱ˈguɨ cajmeeˉ ˈnʉ́ˈˋ mɨ˜ canʉ́ʉˉnaˈ júuˆ quiáˈˉ Dseaˋ Jmáangˉ. 2 Jo̱guɨ mɨ́ɨˈ˜naˈ Fidiéeˇ cajo̱ e laco̱ˈ nileáiñˋ jneaˈˆ jee˜ jaléngˈˋ dseaˋ i̱ ˈlɨngˈˆ i̱ sooˋ dsíiˊ, co̱ˈ jaˋ lajɨɨngˋ dseaˋ jáˈˉ lɨ́ɨiñˋ júuˆ quiáˈˉ Dseaˋ Jmáangˉ. 3 Jo̱ dseángˈˉ jmitib˜ Fidiéeˇ lají̱i̱ˈ˜ júuˆ cuørˊ, jo̱ jmɨcó̱o̱ˈ˜bɨr ˈnʉ́ˈˋ e jaˋ nijmɨtúngˆ óoˊnaˈ lají̱i̱ˈ˜ fɨˊ teáangˉnaˈ có̱o̱ˈ˜ Dseaˋ Jmáangˉ, jo̱guɨ nijmɨˈǿiñˈˋ ˈnʉ́ˈˋ e laco̱ˈ jaˋ nijmɨgǿøngˋ fii˜ i̱ ˈlɨngˈˆ ˈnʉ́ˈˋ cajo̱. 4 Jo̱guɨ nɨsɨtaˇ dsiˋnaaˈ e Fíiˋnaaˈ Dseaˋ Jmáangˉ nijmɨcó̱o̱ˈr˜ ˈnʉ́ˈˋ e jmooˋbaˈ jo̱guɨ e jméeˆbɨˈ jaléˈˋ e nɨcasíiˈ˜naaˈ ˈnʉ́ˈˋ do. 5 Jo̱ mɨ́ɨˈ˜naaˈ Fíiˋnaaˈ Dseaˋ Jmáangˉ e nicuǿˈrˉ ˈnʉ́ˈˋ e líˈˆnaˈ jial tíiˊ ˈneáangˋ Fidiéeˇ ˈnʉ́ˈˋ jo̱guɨ e nicuǿˈrˉ ˈnʉ́ˈˋ bíˋ quiáˈrˉ e nitéˈˋnaˈ e féngˈˊ óoˊnaˈ lají̱i̱ˈ˜ fɨˊ teáangˉnaˈ laco̱ˈguɨ cateáˈˉ Dseaˋ Jmáangˉ ˈñiaˈrˊ.\nLa guíimˋbaˈ ˈnéˉ e jméˉ dseaˋ ta˜\n6 Jo̱ síiˈ˜guɨ́ɨˈ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, laˈeáangˊ có̱o̱ˈ˜ júuˆ quiáˈˉ Fíiˋnaaˈ Dseaˋ Jmáangˉ, e jaˋ quɨngˈˆ yaang˜naˈ jee˜ jaléngˈˋ dseaˋ quiáˈˉ Dseaˋ Jmáangˉ i̱ jaˋ iing˜ jméˉ ta˜, co̱ˈ i̱ dseaˋ íˋ jaˋ seeiñˋ cøøngˋ có̱o̱ˈ˜ jaléˈˋ júuˆ e casíiˈ˜naaˈ ˈnʉ́ˈˋ lamɨ˜ jéengˊguɨ. 7 Co̱ˈ nɨñíbˆ ˈnʉ́ˈˋ guiʉ́ˉ jial dseángˈˉ ˈnéˉ nilɨseengˋnaˈ lɨ́ˈˆ laco̱ˈguɨ nɨcalɨsé̱ˋ jneaˈˆ jee˜ ˈnʉ́ˈˋ; dsʉco̱ˈ jmoobˉ jneaˈˆ ta˜ lajeeˇ calɨsé̱ˋnaaˈ jee˜ ˈnʉ́ˈˋ, 8 jo̱ jí̱i̱ˈ˜ co̱o̱ˋ néeˈ˜ jaˋ camɨ́ˆnaaˈ e niquiee˜naaˈ quiáˈˉ dseaˋ e jaˋ niquíˆnaaˈ quiáˈrˉ. Co̱ˈ lɨ́ˈˆ lɨˊ cajmɨˈúungˋnaaˈ e cajmóˆnaaˈ ta˜ uǿøˋ jmɨ́ɨbˋ e laco̱ˈ jaˋ cacuǿøˈ˜naaˈ iihuɨ́ɨˊ jí̱i̱ˈ˜ jaangˋ ˈnʉ́ˈˋ. 9 Dsʉˈ o̱faˈ jaˋ catɨ́ɨngˉnaaˈ e nimɨ́ɨˈ˜naaˈ ˈnʉ́ˈˋ e nijmɨcó̱o̱ˈˇnaˈ jneaˈˆ, co̱ˈ lɨ́ˈˆ lɨˊ calɨˈii˜naaˈ e niˈéeˆnaaˈ ˈnʉ́ˈˋ jial dseángˈˉ ˈnéˉ jméeˆnaˈ tab˜. 10 Co̱ˈ mɨ˜ cataang˜ jneaˈˆ jee˜ ˈnʉ́ˈˋ, cacuǿøˆbaaˈ ˈnʉ́ˈˋ lají̱i̱ˈ˜ e júuˆ la e féˈˋ lala: Doñiˊ i̱i̱ˋ dseaˋ i̱ jaˋ iing˜ jméˉ ta˜, jaˋ cuǿˈˆnaˈr e nidǿˈrˉ. 11 Dsʉˈ lanaguɨ nɨcalɨneb˜ jneaˈˆ e seemˋ ˈnʉ́ˈˋ e fɨ́ngˈˉnaˈ jméeˆnaˈ ta˜, jo̱ lɨco̱ˈ tɨˊ óoˊnaˈ e quíingˈ˜naˈ lɨ˜ jaˋ catɨ́ɨmˉbaˈ. 12 Jo̱ jaléngˈˋ i̱ dseaˋ íˋ nisíiˈ˜naaˈr, laˈeáangˊ có̱o̱ˈ˜ júuˆ quiáˈˉ Fíiˋnaaˈ Dseaˋ Jmáangˉ, e güɨjméeˋbre ta˜ laco̱ˈ catɨ́ɨngˉ, jo̱ lajo̱baˈ nilíˈrˋ jaléˈˋ e ˈnérˉ lajeeˇ e taaiñ˜ fɨˊ jmɨgüíˋ la.\n13 Jo̱baˈ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, jie˜ mɨˊ tʉ́ˋnaˈ e jmooˋnaˈ e guiʉ́ˉ lɨ́ˈˆ laco̱ˈguɨ jí̱i̱ˈ˜ fɨˊ nɨteáangˉnaˈ.\n14 Jo̱guɨ song seengˋ jaangˋ lajeeˇ ˈnʉ́ˈˋ i̱ jaˋ nʉ́ʉˈ˜ lají̱i̱ˈ˜ júuˆ e féˈˋ jneaˈˆ e fɨˊ ni˜ jiˋ la, jo̱baˈ quie̱ˋnaˈ cuente røøˋ i̱˜ íˋ jo̱ joˋ sɨcøøngˆguɨ yaang˜naˈ có̱o̱ˈr˜, jo̱ lajo̱b i̱ dseaˋ íˋ nilíˋ ɨˈˋ lɨ́ɨiñˉ quiáˈˉ jaléˈˋ e jmóorˋ do. 15 Dsʉˈ o̱ˈ uíiˈ˜ jo̱ ˈníˈˋ nimáang˜naˈre cajo̱, co̱ˈ lɨ́ˈˆ lɨˊ ˈnéˉ føngˈˆnaˈr jial laco̱ˈ catɨ́ɨngˉ e nilɨseemˋbre lɨ́ˈˆ laco̱ˈguɨ la catɨ́ɨngˉ e føngˈˆnaˈ jaangˋguɨ dseaˋ rúngˈˋnaˈ dseaˋ quiáˈˉ Dseaˋ Jmáangˉ.\nJúuˆ lɨ˜ cadséngˉ quiáˈˉ Paaˉ e catɨ́ɨngˉ dseaˋ seengˋ fɨˊ Tesalónica\n16 Jo̱ ˈñiaˈˊ Fidiéeˇ i̱ cuøˊ juguiʉ́ˉ júuˆ røøˋ güɨjméeˋbre lajo̱ có̱o̱ˈ˜ ˈnʉ́ˈˋ contøøngˉ có̱o̱ˈ˜ doñiˊ eeˋgo̱ jmooˋnaˈ; jo̱guɨ güɨlɨseemˋ dseaˋ do contøøngˉ có̱o̱ˈ˜ ˈnʉ́ˈˋ cajo̱.\n17 Jnea˜ Paaˉ jmoˈˊo e júuˆ guicó̱o̱ˈˇ e catɨ́ɨngˉ ˈnʉ́ˈˋ la có̱o̱ˈ˜ layaang˜ guóoˋo. Jo̱ jí̱i̱ˈ˜ lanabaˈ e tɨ́ɨnˋn jmóoˋo có̱o̱ˈ˜ jaléˈˋ jiˋ quiéˉe caguieeˉguɨ cajo̱ e laco̱ˈ lɨñiˊ dseaˋ e jneab˜ dseaˋ jmoˈˊo. 18 Jo̱ güɨˈíibˋ Fíiˋnaaˈ Dseaˋ Jmáangˉ güeaˈˆ quiáˈrˉ fɨˊ jee˜ ˈnʉ́ˈˋ lajaléngˈˋnaˈ.\nJo̱ lanab jí̱i̱ˈ˜ féˈˋ jiˋ tɨ́ˋ tú̱ˉ quiáˈˉ Paaˉ e catɨ́ɨngˉ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ Tesalónica.


(Adkaset eus Enez ar Reunion)\nAnv kreoleg Reünion\nLa Rényon, La Rénion\n861 210 ann. (2019)\nEnez ar Reünion (/reyˈniːɔ̃n/ pe /reˈỹɲɔ̃n/) (La Réunion e galleg; La Rényon pe La Rénion e kreoleg Reünion) zo un enezenn e Meurvor Indez. Mont a ra d'ober un departamant tramor gall. Saint-Denis eo anv ar pennlec'h anezhañ.\nAdtapet diwar « https://br.wikipedia.org/w/index.php?title=Enez_ar_Reünion&oldid=1919958 »\nKemmoù diwezhañ degaset d'ar bajenn-mañ d'an 30 Kzu 2021, da 12:02.


Pajenn:Catechis, 1817.djvu/199 - Wikimammenn\npabl e voar a diegui pa ne labourer quet hervez e stad hac e gondition ; pa negliger d’en em instrui, da servigi Doue ha da labourat d’en em sauvetaat, pa ne rer quet e oll effort evit en em gorrigea hac avanç er vertu. An diegui a so ur pec’het bras. Garotet treid ha daouarn, eme on Salver, d’ar serviger inutil, ha teulet-àn en devaligen eternel. Ar faineantis, an danso, ar jeuyo a ra an diegui. E bugale eo an aversion evit al labour, ar c’housquet re, an disesper, ar gassoni evit ar virionez hac an nep e lavar, an dissipation a speret, ar yunio hac ar galidien a galon. Ar remejo ous an diegui eo non pas en em seleo, pedi, yun, labourat ha songeal er maro, ha penaus an den diegus a arru gantàn col amser, paourantez, ha mil genamant voar e speret. Meditomp serieusamant on finvezo divezàn.\nBugale Noë arru un nombr bras, a songeas en em separi evit habitan differant lodenno eus an douar mæs quent evit en em separi e levergeont : Batissomp ur guær hac un tour peini a dapo bete an env. C’hoant o defoa dre enno da lacаt coms aneze ha d’en em breservi dious an eil diluch. Mæs Doue evit discoen penaus eo dre an humilite e tle an den en em sevel, a eure goab hac a distrugeas un affer quen ridicul. Disquennomp, emezàn, guelomp petra a ra ar bobl-se. Perseveri a raïo en e dessein, ret eo en ampech. Er momet-se Doue a gonfondas o langaich, en hevelep fæçon na ellent quet en em entent. Chetu int-y obliget da abandoni an œuvr eus o vanite, ha da vont et broyo all separet un darn a bep tu. Chetu a-se\nAdtapet diwar « https://br.wikisource.org/w/index.php?title=Pajenn:Catechis,_1817.djvu/199&oldid=117782 »\nKemmoù diwezhañ degaset d'ar bajenn-mañ d'an 2 Eos 2018, da 15:13.


Brezhoneg e Aodoù an Arvor ? Bodadeg disadorn e Sant Brieg !\nEmañ ar votadegoù departamant o tostaat buan, hag un darvoud a-bouez eo evit reiñ lañs ha nerzh d’ar brezhoneg er pemp korn eus ar vro ! E Aodoù an Arvor e c’hallfe bezañ graet kalz muioc’h evit ar brezhoneg hag ar vrezhonegerien, ha pa vefe war tachennoù evel an deskadurezh, ar re yaouank, ar sevenadur, […]\nKentañ emvod gant Ai’ta! Treger dimeurzh, 10 a viz Meurzh, da 8 eur e tavarn ar Valserezed e Brelevenez (Lannuon). War ar stern : koulzad votadegoù departamant aozadur oberenn disadorn e Sant Brieg gouel 10 vloaz Ai’ta! e miz Mae Digor eo d’an holl, deuit niverus !\nDiriaou da noz e oa en em vodet un nebeud izili deus Ai’ta! Treger e mont e-barzh Karrez Hud Lannuon evit displegañ d’an arvesterien ha d’ar mediaoù penaos eo berzhet brasañ lec’h sevenadurel Treger d’ar brezhoneg ha da sevenadur ar vro. Poent bras da dilennidi Lannuon Treger Kumuniezh cheñch penn d’ar vazh ha d’ar rener, […]\nKinniget en doa ar strollad Ai’ta ! ur votadeg keodedel e ti-gar Gwengamp disadorn beure evit goulenn gant an dud o soñj diwar-benn ar bannelerezh da zont. E-mesk an dremenidi ez eus 92 dioute o deus kemeret perzh ha respontet d’ar goulenn : « Daoust ha mat eo deoc’h e vefe divyezhek brezhoneg-galle ha par-ouzh-par ar bannelerezh e […]\nGant strollad Ai’ta !, hag a zifenn implij ar brezhoneg er vuhez foran, e vo aozet ur votadeg foran d’ar sadorn 21 a viz C’hwevrer, eus 10e da greisteiz, dirak ti-gar Gwengamp. Pal ar votadeg-mañ a vo goulennata ar veajourien, an implijidi, kement ha tud ar vro war plas ar brezhoneg en ti-gar nevez […]


luc'hskeudennet e 1859\nAlexander H. Stephens e-tro 1875\ngant e servijer, ur sklav dieubet\nAlexander Hamilton Stephens, bet ganet d'an 11 a viz C'hwevrer 1812 e Crawfordville (Georgia) hag aet da Anaon d'ar 4 a viz Meurzh 1883 en Atlanta, a oa un alvokad hag ur politikour stadunanat.\nBesprezidant Stadoù Kengevreet Amerika e voe e-pad Brezel diabarzh Stadoù-Unanet Amerika. Prezegenn brudetañ Alexander Stephens eo an hini a zistagas e miz Meurzh 1861 evit difenn ar sklavelezh gant gerioù dibleg. Zoken pa glaskas sioulaat e fromoù goude ar brezel e oa chomet skoet an dud gant danvez ar brezegenn-se.\nA-feur ma pade ar brezel teuas A. H. Stephens da vezañ buruteller meur prezidant Stadoù Kengevreet Amerika Jefferson Davis hag e obererezh politikel. Displijet e oa gant ar c'hoñje ret hag al lamm roet d'an habeas corpus. E miz C'hwevrer 1865 e voe unan eus kannaded ar Su hag a glaskas kavout un arsav-brezel da geñver ur vodadeg gant Abraham Lincoln, hini c'hwitet Hampton Roads. Goude e harzadenn hag ar pardon roet dezhañ, Stephens a zistroas d'e servij e Kongres ar Stadoù-Unanet, ha diwezhatoc'h evel 50vet Gouarnour Georgia nebeut amzer a-raok mont da Anaon.\nAdtapet diwar « https://br.wikipedia.org/w/index.php?title=Alexander_H._Stephens&oldid=1739703 »\nGouarnamant Stadoù Kengevreet Amerika\nKemmoù diwezhañ degaset d'ar bajenn-mañ d'an 17 C'hwe 2017, da 16:07.


Kaozeal:Yezhoù berberek - Wikipedia\nMaouritania pe Maoritania? hep u e vez kavet e geriadur an Here (1ª embannadur) met gant u e hini Roparzh Hemon. din-me eo ingal, met ret din goût rak ur rummad an hini eo ha ne vo ket gwall aezet kemm an traoù war-lerc'h. stummoù orin evit keñveriañ:\nالجمهورية الإسلامية الموريتانية Al-Jumhuriyah al-Islamiyah al-Muritaniyah\n--Neal 31 Gen 2006 da 07:35 (UTC)\n"Maouritania" e-barzh eil embannadur Geriadur an Here, hag ivez war gartenn-ved TES (ma'm eus soñj mat). 86.199.27.71 31 Gen 2006 da 08:44 (UTC)\nmat eo - graet e vo gant Maouritania. penaos ober neuze evit diverakañ ur rummad (da lâret eo hini "Yezhoù Maoritania")? a-hendall e veo ret tabutal penaos ober gant traoù bet embannet gant an here ha n'int ket reizh (d'am soñj atav - pe c'hoazh traoù objektiveloc'hig) --Neal 31 Gen 2006 da 14:47 (UTC)\nAdtapet diwar « https://br.wikipedia.org/w/index.php?title=Kaozeal:Yezhoù_berberek&oldid=30002 »\nKemmoù diwezhañ degaset d'ar bajenn-mañ d'an 31 Gen 2006, da 14:47.


Région_Bretagne - politiques - Yezhoù Breizh\nE miz Meurzh e roer enor da yezhoù Breizh : « Mizvezh ar brezhoneg » ha « Mizvezh ar gallaoueg - Maiz du galo » zo ! Eus ar stummañ d’ar yezhoù betek an oberoù sevenadurel, anez ankouaat an ostilhoù bureveg, digarez ho po d’anaout nouspet doare warn-ugent d’ober war ar pemdez gant ar brezhoneg pe ar gallaoueg, pe an daou war ar memes tro.\nE miz Meurzh emañ mizvezh ar brezhoneg... ha mizvezh ar gallaoueg !\nPet den a gomz brezhoneg pe gallaoueg, penaos e vez desket ar yezhoù-se ganto, petra emaint o c’hortoz… : it da welet disoc’hoù kentañ an enklask goulennet gant ar Rannvro digant an aozadur TMO Rannvroioù abalamour da spisaat he folitikerezh evit yezhoù.\nEnklask sokioyezhoniel : piv a gomz yezhoù Breizh hiziv an deiz ?


Edwin Northumbria - Wikipedia\nEdwin Northumbria (hensaozneg Ēadwine; c. 586 – 12 Here 632/633), pe Eadwine pe Æduinus, a oa roue Deira ha Bernicia – div rouantelezh a voe bodet d'ober Northumbria goude – adal 616 betek e varv e 633. Dont a reas da vout kristen ha badezet e voe en 627. Goude e varv en emgann Hatfield Chase, e voe anvet da sant.\nSant ha roue Edwin Northumbria.\nMab e oa da Ælle, roue Deira. E c'hoar Acha a zimezas da Æthelfrith Northumbria, roue Bernicia, ar rouantelezh angl en norzh d'e hini. Ur breur pe ur c'hoar dezhañ a oa tad pe mamm da Hereric, hag a oa tad da Santez Hilda ha d'he c'hoar Hereswith, a zimezas d'ar roue Æthelric, breur d'ar roue Anna East Anglia.\nTec'hel a rankas Edwin pa voe aloubet Deira gant Æthelfrith, roue Bernikia. mont a reas da glask repu da lez Rædwald East Anglia. Hennezh a reas brezel da Vernikia, hag a voe trec'h war Æthelfrith en 616. Ha setu Edwin lakaet da roue Bernikia ha Deira.\nPa varvas Rædwald, war-dro 624, e teuas Edwin da vout galloududañ roue Enez Vreizh. Laket gant Bede war roll ar rouaned a oa a-us d'ar rouaned angl-ha-saoz all. Hervez ar C'hronik angl-ha-saoz e oa bretwalda, da lavarout eo « pennroue Breizh ».\nAdtapet diwar « https://br.wikipedia.org/w/index.php?title=Edwin_Northumbria&oldid=1961305 »\nKemm diwezhañ d'an 17 C'hwe 2022 da 07:24\nKemmoù diwezhañ degaset d'ar bajenn-mañ d'an 17 C'hwe 2022, da 07:24.


Suzy Solidor, pe Suzanne Louise Marie Marion hervez hec'h anv ofisiel, ganet d'an 18 a viz Kerzu 1900 e Sant-Servan, ha marvet d'an 30 a viz Meurzh 1983 e Cagnes-sur-Mer, a oa ur ganerez vreizhat ha gallek, brudet e deroù hag e kreiz an XXvet kantved, un aktourez (brudet gant ar film La Garçonne) hag ur romantourez c'hallek.\nSuzy Solidor (1938)\n4 He romantoù\n5 He c'hanaouennoù\nMerc'h e oa da Louise Marie Adeline Marion. 28 vloaz e oa he mamm pa oa ganet Suzanne, e karter ar Big (La Pie) e Sant-Servan.\nLavarout a rae Suzy e tiskenne eus Roparzh Surcouf abalamour ma oa matezh he mamm e ti Robert Henri Surcouf, paramantour hag alvokad kannad Sant-Maloù, hag a ziskenne eus ar moraer brudet. Ganet e vije bet ar verc'h diwar darempredoù ar politikour hag e vatezh.\nD'an 10 a viz Gwengolo 1907 e timezas Louise da Eugène Prudent Rocher, a anavezas ar verc'hig Suzanne, 7 vloaz d'ar poent, hag a zeuas neuze da vout Suzanne Rocher. Mont a reas an tiegezh neuze da chom nepell diouzh an tour Solidor e Sant-Servan. Pan eas Suzanne da Bariz er bloavezhioù 1920, e kemeras an anv Suzy Solidor diwar anv an savet e porzh Sant-Servan.\nE 1916 e voe sur-mat e-touez ar Breizhadezed kentañ o tapout he mad-da-gas-karr, pa ne oa nemet 17 vloaz.\nUn tamm a-raok arsav-brezel 1918 e oa bet anvet da vleinerez ofiserien-uhel, ha gwelet e voe o vleinañ ambulañsoù e talbenn an Oise, hag an Aisne.\nGoude ar brezel e teuas da chom da Bariz. War-dro 1920 e reas anaoudegezh gant Yvonne de Bremond d'Ars, a deuas da chom ganti hag a zeskas dezhi ar vicher a varc'hadourez kozhajoù. Dispartiañ a rejont e 1930, ha daremprediñ a reas Suzy Solidor meur a waz, en o zouez ar c'harrnijer Jean Mermoz. Adalek 1933 e kanas er c'habared « La Vie Parisienne », un davarn diouzh ar c'hiz evit tud pinvidik betek 1946. Buan e voe bras he brud, gant he c'hanaouennoù martoloded, sot e oa al livourien ganti, hag al luc'hskeudennerien, ma veze gwelet en holl gelaouennoù diwar-benn ar c'hiz.\nE-pad an Eil brezel-bed e veze darempredet he zavarn gant an ofiserien alaman; kanañ a rae evito doare gallek ar ganaouenn alamanek Lili Marleen, priziet gant soudarded ar Wehrmacht, a oa deuet da vout ur c'han-bale e kompagnunezhioù zo. Kanañ a reas ivez en abadennoù aozet evit an LVF. Se zo kaoz he devoe trubuilh da vare an Dieubidigezh, kaset e voe dirak ar Bodad Glanaat metoù an arzourien (gant tud all evel Tino Rossi), ha ret e voe dezhi paouez a ganañ e-pad ur pennad.\nE miz C'hwevrer 1949 e tigoras ur c'habared nevez e Pariz, anvet « Chez Suzy Solidor », straed Balzac. E dibenn ar bloavezhioù 1950 en em dennas e Cagnes-sur-Mer.\nC'hoari pezh a reas, menegomp:\nL'Opéra de quat'sous, Bertold Brecht, e c'"hoariva an Étoile, e 1937, gant Raymond Rouleau ha Renée Saint-Cyr.\nL'École des hommes, Jean-Pierre Giraudoux, e c'hoariva Michel, koulzad 1950-1951, pezh skrivet eviti ma c'hoari ul livourez na blij ket ar baotred dezhi.\nEscale (1935), gant Jean Dalray\nLa Garçonne (1936), aozet gant Jean de Limur, c'hoariet gant Marie Bell diwar romant Victor Margueritte).\nLa Femme du bout du monde (1937), gant Jean Epstein\nCeux du ciel (1941), gant Yvan Noé, gant Marie Bell ha Pierre Renoir.\nTérésine, Paris, Les éditions de France, 1939 (220 p.)\nFil d'or, Paris, Les éditions de France, 1940 (217 p.)\nLe Fortuné de l'Amphitrite, Paris, Les éditions de France, 1941 (213 p.)\nLa Vie commence au large, Bruxelles-Paris, Éditions du Sablon, 1944 (242 p.)\n"Dans un port", skrivet ganti.\n"C'est à Hambourg".\n"La fille des bars".\n"La brume sur le quai".\n"Le matelot de Bordeaux".\n"Une fille dans chaque port".\n"Le bateau espagnol".\n"Tout comme un homme".\n"Comme une feuille au vent".\n"Obsession" (chaque femme je la veux), 1933.\n"La belle croisière", 1934.\n"Une femme", 1934.\n"Ouvre", 1934 (Edmond Haraucourt - Laurent-Rualten)\n"La maison des marins", 1934.\n"Les filles de Saint Malo", 1934.\n"La fille des bars", 1934.\n"La belle escale", 1935.\n"Le doux caboulot", 1935.\n"Si l'on gardait", 1935.\n"La belle d'Ouessant", 1935.\n"Mon légionnaire", 1936.\n"Sous tes doigts", 1936.\n"La tonnelle des amoureux", 1936.\n"Hawai nous appelle", 1936.\n"La java du clair de lune", 1936.\n"La chanson de la belle pirate", 1936.\n"Nuit tropicale", 1937.\n"Mon secret", 1938.\n"Johnny Palmer", 1938\n"Si j'étais une cigarette", 1938.\n"La danseuse est créole", 1938 (Jacques Plante-Louiguy)\n"On danse sur le port", 1939.\n"J'écrirai", 1939, skrivet ganti.\n"Mon cœur est triste sans amour", 1940.\n"Je ne veux qu'une nuit", 1941.\n"Lily Marlène", 1942.\n"La jolie Julie", 1942.\n"A quoi songes-tu ?", 1943.\n"Le soldat de marine", 1943.\n"Trois lettres de toi", 1943.\n"Le petit rat", 1947.\n"Un air d'accordéon", 1947.\n"Un refrain chantait", 1947.\n"Amours banales", 1947.\n"L'amour commande", 1948.\n"Nature boy", 1948.\n"L'inconnue de Londres", 1948.\n"Soir de septembre", 1948.\n"J'aime l'accordéon", 1949.\n"Valsez Laurence", 1950.\n"La foule", 1951.\n"La brume", 1952.\n"Danse de la corde", 1952.\n"La dame qui chante", 1952.\n"Si le Rhône rencontrait la Seine", 1952.\n"Amor y mas amor", 1952.\nSuzy Solidor, un étrange destin, film savet gant Alain Gallet, kelfilm 52 munut, Aligal Production ha France 3 Ouest, DVD.\nVéronique Mortaigne, Solidor, furieux baisers, Le Monde, niverenn 19552, Meurzh 4 a viz Kerzu 2007\nMarie-Hélène Carbonel, Suzy Solidor : Une vie d'amours. Embannet gant Autres Temps e 2007 en dastumad Temps mémoire. (ISBN 284521295X)\n↑ Robert Henri Marie Joseph Surcouf (Sant-Servan, 30 a viz Here 1868 - Pariz, 1añ a viz C'hwevrer 1944) kannad Il-ha-Gwilen etre 1898 ha 1919.\n↑ Jean Forget, Louis Libert, Edouard Menguy et al., Un demi-siècle à Saint-Servan, Dinarzh, Danclau, 1998 & Alain Gallet, Suzy Solidor, un étrange destin, cf. § Documentaire.\n(fr) 30 a viz Meurzh 1983/Marv ar ganerez Suzy Solidor\nAdtapet diwar « https://br.wikipedia.org/w/index.php?title=Suzy_Solidor&oldid=1891144 »\nDernière modification le 1 Gen 2021, à 23:01\nKemmoù diwezhañ degaset d'ar bajenn-mañ d'an 1 Gen 2021, da 23:01.


Un abadenn dispar gant an aotrou Denez\nDenez o lidañ an oferenn veur\nPublié le 19/08/21 12:10 -- mis à jour le 19/08/21 12:10\nDenez : tammoù an abadenn\nLaouen an dud, difiñv ar paotr o ren e skipailh sonerien evel ur MC sirius, atav, o lakaat pep sonenn da gouezhañ, evel ur follenn nij, war al leurenn\nSonennoù diamzeriet, kompozet gantañ, levezonet atav gant ar Barzaz Breizh, menneg mat tre evit "Gwerz Montsegur" gant ur c'hoari gouleier dreistordinal. Istor marv Kathared, gant gwad ha tan, ha livioù ruz ha melen o lakaat flammennoù an ifern war al leurenn.\nSirius eo ar c'haner, re marteze. Mousc'hoarzhin a ra e fin an abadenn, hag an arvesterien, feal ha kozh a-walc'h (met ker eo evit mont e-barzh, hag eizh abadenn a vez kinniget er festival), o stokañ barzh o zaouarn 'pad pell amzer... Denez a chom Denez, ur c'haner gant ur brezhoneg brav, ur vouezh aes da adanavezout, ul lusk a lak' da zañsal diouzhtu. Ne oa ket Oxmo Pucino evit "Waltz of life" daoust da Aziliz Manrow bout aze gantañ ha tonioù all. Domaj.\ntags : fil, sonerezh, barzhoniezh


Buhez ar Zent. pages 414, 415. Encyclopédie Marikavel.\npages 414, 415\nKlotild, merc'h da Jilperik, roue ar Bourgogn, a oe lazet he zud gant he eontr Gondebaud, ha dimezet yaouank da Glovis, roue ar Franked (493).\nAr bugel kentan o devoe, Ingomer, war goulenn Klotild, a oe badezet; ne vevas nemet eiz de : « Kounnar ma Doue, eme Glovis, eo en deus e skoet; ma ne vije ket bet laket merk ar gristenien warnezan, e vije bet c'hoaz en bue. »\nKlotild a vinnigas an Otrou Doue da vezan kemeret evitan he c'hrouadur kentan.\nPa c'hanas he eil bugel, e falvezas e vije badezet evel e vreur, hag e hanvas anezan Klodomir. Mes evel ar c'hentan, e kouezas klanv. Klovis a oa fuloret, mes Klotild, dre he fedennou birvidik, a lakas ar vue da zizrei en he mabig bihan.\nKoulskoude, he fried ne droe ket kein d'e fals-kredennou evit heuilh relijion Jezuz-Krist.\nEun devez, koulskoude, ma oa o stourm ouz an Alamaned, o welet e oa koll e zoudarded, e pedas e zoueou, mes kaer en devoe o gervel, e choment bouzar; neuze e teuas komzou e bried en e spered hag e reas ar beden-man « Doue Klotild, ro d'in ar viktor hag en em roïn d'it !"\nKerkent e teuas d'e zoudarded eun nerz neve; sailhat rejont war o enebourien, hag en berr amzer e trec'hjont warneze.\nKlotild a deuas laouen da Reims da benn hent d'he gwaz, hag o vezan klevet gantan penôs en devoa bet an trec'h war e enebourien, e c'halvas an eskob sant Rerni. Heman a gentelias ar roue, a vadezas hag a zakras anezan en iliz an Itron-Varia, en Reims, gant goueliou Nedeleg 496. Ouspen tri mil den, hep kontan ar merc'hed hag ar vugale, a oe badezet d'e heul. Rouantelez Frans a oa deut da vezan eur rouantelez kristen.\nGoude maro he fried, Klotild a yeas da chom da Dour, hag eno, en harz be sant Martin, e tremenas ar rest eus he bue, o pedi hag oc'h ober vad endro d'ezi muian m'halle. Da varo he mab Klodomir, e kemeras e vugale da zevel. Erfln, goude bezan bevet eno nao bla ha tregont, e varvas en peuc'h.\nHe c'horf a oe douget gant lid bras da Bariz, hag a oe sebeliet gant he bugale, ar rouaned Childeber ha Kloter, en kichen Klovis, he fried. Da zispac'h 1793, eskern ar rouane santel a oe devet; dastumet a oe al ludu dioute hag hen miret a rêr eo iliz Sant-Loup ha Sant-Jili.\nGras ar vadeziant\n— Ar vugale a varv hep badeziant, daoust ha mont a refont d'ar baradoz ?\n— N'o deus grêt droug ebet, koulskoude ?\n— N'eo ket abalamour d'ar pez o deus grêt eo e vezo prennet doriou ar baradoz oute, mes abalamour d'ar pez n'o deus ket, hag a oa dleet e dije bet.\n— Petra oa dleet o dije bet ?\n— Bue ar c'hras.\n— Petra eo bue ar c'hras ?\n— Bue Doue e-unan, a ro gwir d'ar re o deus anezi da welet o zad eus an nenv, en e lez. tâl ouz tâl, evel m'eman.\n— Hag ar vue-ze a, zo bet hollet ?\n— Ya; dre o dizentidigez. Adam hag Eva o deus kollet ar vue-ze évite hag evit o bugale.\n— Ha n'haller net he c'haout a-neve ?\n— Eo, a drugare Doue, dre ar vadeziant.\n— Petra eo eta bugale hep badeziant ?\n— Krouadurien Doue, p'oa dleet e vijent bet e vugale.\n— Petra zigoue gant ar vugale a varv a vihanik ?\n— Ar pez a zigoue ganimp,' pa skoomp war dor eur c'hastel. Diouz ma vezornp gwisket ha stummet, e ve grêt d'imp gwelet an ôtrou, pe gwelet e dreo hepken; o welet lirzou ar c'hastel, hon deve plijadur; muioc'h hon dije, koulskoude, o welet hag o klevet an ôtrou e-unan.\nAr vugale badezet a zo doareet ha gwisket kaer awalc'h evit gwelet an Otrou Doue; nijal a refont a denn-askel eus o c'havel da lein an nenv; ar re-all, avat. ha ne zougont ket saë wenn perlezennet o badeziant, ne welfont ket an Otrou Doue en e sked; mes gwelet a refont anezan en e skeud; hag ar pez a welfont hag ar pez a glevfont, en liorzou lirzin ar baradoz.\nA rei d'o daoulagad\nHa d'o c'halon mil vad.\nAr zent hag an êle a douio, marteze, war o zro; laouen e vefont; seder a vefont; eürus e vefont; er baradoz e vefont, hag er baradoz ne vefont ket, ha setu perak e lavarer a-wechou e vefont daonet.\nGwelloc'h eo d'eze, koulskoude, bezan bet krouet eget ne vijent ket bet.\nTadou ha mammou, pedet eta evit m'o devo ho pugale gras ar vadeziant !


Pajenn:Morvan - Kenteliou hag istoriou a skuer vad evit ar Vretoned, 1889.djvu/299 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/299\nma o devoa evel aoun o tremen ebiou d’ar c’hreou ha d’ar mogeriou dilezet-ze.\nPa e devoa treuzet ar c’hoat, Godig en em gavas dirag ar C’hastel. An amzer a ioa ien ; hogen ar verc’h paour n’e devoa ket a riou. Kentse divera a rea ar c’hoez dioc’h he zal ; rag ouspen ma voa eat buan, aoun e devoa ive. Clevet a rea ato bep er mare ar griaden e devoa clevet e kichen Guerc’hez an derven, hag ar vouez a iea ato truezusoc’h truezusa.\n— Ar vouez-ze, ep mar, a deu euz ar C’hastel, eme C’hodig ; Enr prizonier bennag a rank beza aze. O va Doue ! ha me n’em eus netra da rei dezhan !\nAr plac’h iaouang a lame he c’halon en he c’hreiz. Mont a reas beteg an doufez, hag e selle o clask guelet eun dra bennak. Neuze e clevas freaz ar c’homzou-ma :\nTruez ! truez evit eur prizonier ! abalamour da Zoue, eun tam bara da vab an Dug a Vreiz !\nMe ho les da zonjal pe ger mantret e chomas Godik Eur mab a Vreiz o c’houlen bara ! Coeza a reas d’an douar fatet ; mes an daelou a ziruillaz euz he daoulagad hag e c’hellas neuze sevel en he za. Tam bara he c’hoan a ioa c’hoaz en he godel ; red oa e gis pe c’hiz he gas da vap Breiz.\nAr c’hlemou e doa clevet a deue euz a eun tour a scoe var eul leac’h distro euz ar c’hoat. Evit mont beteg eno oa red treuzi an doufez. A drugare Doue e zoa nebeut a zour enhi ; hogen hag e vije bet leun, Godik ne vije ket chomet da varc’hata. Disken a reaz a ruz en doufez, hag en tu all e cripas guella ma c’hellas.\nAr prizonier a ioa eno oa Jil a Vreiz he unan. Tamallet oa bet da veza a unan gant ar saozon a ioa neuze e brezel oc’h he vreur, Fransez kenta, Dug a Vreiz. An dug a ioa en em lezet da veza tromplet\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/299&oldid=162444 »\nKemmoù diwezhañ degaset d'ar bajenn-mañ d'an 17 Mae 2020, da 10:22.


Pajenn:Marigo - Buez ar Saent.djvu/82 - Wikimammenn\nPajenn:Marigo - Buez ar Saent.djvu/82\ndretet ar Gristenien e Tessaloniq, a gassas d’y e Zisquibl Timothee, evit o c’houraichi, o c’hreaat er Feiz, hac o frepari d’ar bersecution da behini e voant exposet.\nGoude m’en devoa en em acquitet ervad eus a guement en devoa recommandet dezâ an Abostol santel, e tistroas d’e gaout da Gorinth : hac e accompaigni a eureu en oll beaichou a reas en Asii, en Acaii, e Greeç, e Palestiin, e Jerusalem hac e Rom, o partagi bepret gantâ ar fatig hac ar poaniou a andure evit Jesus-Christ : Sant Paul er c’hassas eus a Rom da visita ar Gristenien e meur a blaç, hac e peb lec’h e reas ur mad infinit.\nMont a resont erfin o daou assambles d’ar Guær a Efees. Sant Paul, o velet an necessite e devoa ar Guær vras-se eus ur Pastor mad, a lesas eno Timothee evit gouarn an Ilis-se, e calite a Escop, hac a bartias e-unan evit mont da Vacedoan.\nAa Escop santel a guemeras ur sourci dreist-ordinal eus e Bopl, hac a labouras gant cals a fatig evit instrui an infidelet a edo c’hoas er Guær a Efees. E zèl ardant a brocuras souden dezâ ar Gurunen a Verzerinti, rac un devez ar Bayanet, evit ober enor da unan eus o diviniteou faus, o veza en em lequeet da redec dre Guær, en ur ober cals a zizurz, ar Pastor santel a represantas dezo o impiete, hac ar grevusdet eus an drouc a reent. An dud barbar-ze a guemeras ur goler quer bras ountàn, ma teusont d’e stlegea dre Guær, ha d’e assoumi a dauliou baz hac a dauliou maein ; ar Gristenien en tennas digant-o e hanter-varo : e zouguen a rezont en ur plag a daust, e pelec’h e varvas neubet amser goudeze. E Verzerinti a erruas er bloaz seitec ha pevar-uguent goude Donediguez hor Salver.\nPebes mad ne ra quet ur Vam Cristenes, pehini e deus sourci da guelen he C’hrouadur hervez Doue. Eus an descadurez vad pe fall e recever er yaouanctis, e tepand ar rest eus ar vuez ; ar c’henta impres-\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/82&oldid=134957 »


Koulm (sant) - Wikipedia\n(Adkaset eus Koulmkell)\nSant Koulm, avieler ar Bikted\nSant Koulm pe Koulmkell (Colm Cille en iwerzhoneg, koulm an iliz) a oa ur manac'h ha sant iwerzhonat, ganet d'ar 7 a viz Kerzu 521 ha marvet d'an 9 a viz Mezheven 597. Koulskoude e lavarer eo e 594 e voe skrivet ar varzhoneg iwerzhonek kentañ da enoriñ ar sant marv.\nSant Koulm zo, gant sant Padrig ha santez Berc'hed, unan eus tri sant meur Iwerzhon. Diazezañ a reas meur a vanati en Iwerzhon, a-raok divroañ, er bloavezh 563, da enez Iona, en Inizi Gall Bro-Skos, el lec'h ma reas e annez gant daouzek diskibl. Prezeg a reas an aviel e Bro-Skos ma c'hounezas ar Bikted d'ar feiz kristen. Marteze ivez e teuas da Vreizh. Goude bezañ beajet kalz war vor, evit e abostolerezh, e varvas en enez Iona.\nE Breizh e kaver roud anezhañ en anv ar chapel Sant-Koulm e Lokmaria-Kemper (dismantret) hag e Plougouloum (iliz-parrez sant Koulm pe sant Kouloum, anvet église saint Colomban e galleg).\nArabat e gemmeskañ avat gant Koulman pe Koulman Veur, ur sant iwerzhonat ivez, bet manac'h en Iwerzhon, e Bro-C'hall hag en Italia (anvet Colomban ivez e galleg).\nHervez Donatien Laurent e vefe gwerz Skolvan diwar-benn buhez Sant Koulmkell. Al "levr bihan" meneget er werz en dije da welet neuze gant an dornskrid bet adskrivet diwar hini Sant Finnian a Moville, a vije bet kaoz hervez lod da emgann Cul Dréimhne. En abeg d'al lazhadeg-se e vije bet roet pinijenn da Sant Koulm kuitaat e vro, ha mont da dreiñ ouzh Doue kement a eneoù estren evel ma oa bet lazhet en emgann.\nGouel sant Koulm a zo d'an 9 a viz Mezheven.\nBuhez Sant Koulm e saozneg\nNotenn diwar-benn Sant Koulm en Holloueziadur Gatolik (saozneg)\nDonatien Laurent : '« La gwerz Skolan et la légende de Merlin »', Ethnologie Française 1971 – tome 1, n° 3-4, p. 19-54\nAdtapet diwar « https://br.wikipedia.org/w/index.php?title=Koulm_(sant)&oldid=1590826 »\nKemmoù diwezhañ degaset d'ar bajenn-mañ d'an 7 Gwe 2014, da 21:02.


"Fins a la victória" : en tu all da 100 000 bet o sellet ouzh ar reportaj !\nPublié le 15/09/14 19:44 -- mis à jour le 00/00/00 00:00\nAbaoe an 10 a viz Gwengolo e c'haller gwelet ar reportaj "Fins a la victória" (Betek an trec'h) war hon chadenn. 5 devezh war-lerc'h e konter dija en tu all da 100 000 den bet o welet anezhañ ! Danvez skoemp, danvez a-bouez 'vit Katalaniz koulz ha Breizhiz…\nMa fell deoc'h goût hiroc'h war ar pezh a c'hoarvez e Katalonia er mare-mañ, kit da selaou komzoù Katalaniz war-eeun.\n"Fins a la victória", ur reportaj 52 munutenn kaset da benn gant Lionel Buannic, e brezhoneg ha katalaneg (istitloù bzh, fr ha cat, da choaz), war Brezhoweb.com\nSkoazell Katalonia par le 16/11/2017\nSkoazell Katalonia : kan fromus gant tud Karaez ! par Kerne Multimédia le 29/10/2017\nKenskoazell gant republik Katalonia : holl e Karaez da 5e30 disul ! par Kerne Multimédia le 28/10/2017\nReuz ha freuz e Katalonia, ur reportaj sevenet gant Brezhoweb par BREZHOWEB le 22/09/2017\nPasqual Maragall dilennet da brezidant Katalonia par Gwenael le 16/12/2003\nUr gouarnamant araokour ha brogarour e Katalonia par Gwenael Emelyanoff le 14/12/2003


Bro Kemperle, ur skouer evit ar brezhoneg ?\nPublié le 10/03/20 13:39 -- mis à jour le 10/03/20 13:39\nBro Kemperle, ur skouer evit ar brezhoneg ? - 13 munud e Breizh\nPa vez komzet deus kas ar brezhoneg war-raok 'vez techet ar Vretoned da c'hortoz kalz digant ar Stad. Ha padal zo moaien d'ober ur bern traoù diouzhtu-dak, gant ma vez nerzh ha c'hoant gant hon dilennidi.\nAmañ, 'ba bro Kemperle, zo bet tapet lañs war an dachenn-se. Ur steuñv politikel zo bet votet, ha kalz traoù dibar lakaet e pleustr 'vel kentelioù brezhoneg d'an implijidi ha d'an dilennidi war o amzer labour.\nMet peseurt mod 'neuint graet ? An dra-se 'vo gwelet 'ba 13 munud e Breizh, kinniget gant Brezhoweb ! Un abadenn e brezhoneg istitlet e brezhoneg hag e galleg evit ar re a fell dezho.\nTrois séries celtiques doublées en breton sur Brezhoweb (et sous-titrées en français) par BREZHOWEB le 11/09/2020\n1.- Memestra n'emañ ket keit-ha-keit an div yezh war ar panelloù. Ar brzhg a vez atav da eil hag alies gant lizherennoù stouet ha tanavoc'h ;\n2.- Piv a c'hell krediñ ez a mat an traoù gant ar yezh e Bro Gemperle o sellout ouzh an abadenn-se, forzh pegen mat eo bet filmet : n'eo ket o klask lakaat ar yezh da yezh dam-ofisiel e vo tizhet ar pal. Ret eo krouiñ buhez etre ar familhoù brezhonek. Hogen daoust hag eñ ez eus tiegezhioù hollvrezhonek e Bro Gemperle (pe e lec'h all)?\nStadan a ran ar pezh an traou a zo gwelloc'h b'a vro Kemperle breman . Ar pleg e vo gwelloc'h a- drugarez gant tud a venno brezhoneg b'a hor vuhez pemdeziek ... dreistoll er skol dres hogen gant ar youl da welout ar budged roet ar c'hevredigezhiou sevenadurel e bep tachenn: yezh , sonerezh , c'hoariva , koroll , an en-dro hag all . Spian a ran da gaout frammou ha ensavaduriou e bep lec'h . Ur berzh eo evit bro Kemperle -Kernev evel -just . Ur striv pouezus zo evit an amzer dazont ha peurgetken ar vugale eus ar rummad -man .


Le Télégramme - Spered ar vro - Nicolas Gourvennec. Paotr an dilhad divyezhek\nNicolas Gourvennec. Paotr an dilhad divyezhek\nPublié le 31 août 2017 Modifié le 04 septembre 2017 à 10h58\nNicolas en deus ijinet tee-shirtoù divyezhek goude ur stummadur 6 miz e brezhoneg.\nPenaos ! Setu aze anv ar merk bet savet gant Nicolas Gourvennec hag e wreg Cécilia. Un doare da lakaat ar brezhoneg war-wel, en un doare plijus.\nAbaoe penn-kentañ an hañv e ra tee-shirtoù ar merk Penaos ! berzh forzh pegement. Dilhad simpl ha gwenn, skrivet warno troioù-lavar e brezhoneg hag e galleg : « Penn-skañv ! » pe « Pep hini zo libr ! » pe c'hoazh « Serr da veg... ha pok din ! ». Ijinet eo bet an dilhad-se gant Nicolas Gourvennec, asambles gant e wreg Cécilia Malet. E-kichen Roazhon emaint o chom, met ginidik eo Nicolas eus Gwitalmeze, e Gorre-Leon. Ha kement-se a vez klevet - pe gwelet, kentoc'h ! - diouzhtu war an tee-shirt a vez gwisket gantañ bemdez : « Va bro, va yezh » . Ur gwir penn-Leonad anezhañ !\nNicolas zo en em gavet e kêrbenn Breizh e 2008 evit labourat evel animatour. « Pell zo am boa c'hoant da grouiñ tee-shirtoù, asambles gant mignoned all. Ur merk dilhad gant tresadennoù simpl ha troioù-lavar, e galleg da gentañ. » Deuet eo an huñvre da vezañ gwir... e brezhoneg, a-drugarez d'ur stummadur c'hwec'h miz, e ti Skol an Emsav e Roazhon warlene. « E-pad ar stummadur-se, em eus klevet ur gunujenn n'anavezen ket : penn-boultouz ! Plijet he deus din ! Anavezout a raen ur stal e Roazhon, Grammage hec'h anv, gouest da voullañ war danvezioù a bep seurt. » Berzh a ra an taol-esae : « pa on en em gavet e Skol An Emsav gant an tee-shirt skrivet warnañ "penn-boultouz !", an dra-se en doa plijet an holl. Lavaret he deus ur gelennerez din : ret eo ober traoù e brezhoneg, ret eo krouiñ traoù ! Kement-se en deus roet kalon din da vont pelloc'h gant ar mennozh », eme Nicolas, e zaoulagad glas o lugerniñ.\n« N'hon oa ket c'hoant da lakaat un arouez evel an erminig pe ur vag. Ur frazenn hepken. Breizh zo modern, digor : setu ar pezh a fell deomp diskouez », eme Nicolas. Unnek tro-lavar a zo en holl, ha divyezhek eo ar frazennoù dalc'hmat. « Da gentañ, ne lakaemp troidigezh ebet, met buan a-walc'h hon eus soñjet e vefe brav lakaat an droidigezh evit ma ne vefe ket re serr. » Ha berzh a ra war ar seblant : abaoe miz Even eo bet gwerzhet tro 100 tee-shirt dija, evit ar merc'hed, ar baotred hag ar vugale zoken, e Breizh, mez ivez Pariz, Montpellier, Bourdel pe Porto Vecchio zoken. Nicolas hag e wreg n'o deus ket graet studioù war ar c'hoñvers. Betek-henn e chom neuze ar raktres-mañ un dudi hepken. « Evit ar blijadur eo ! » a zispleg Nicolas, hag a grogo gant ar vicher kasour e skolaj Diwan Sant-Ervlan, en distro-skol. Ur raktres all zo c'hoazh gant Nicolas ha Cécilia, ha n'eo ket forzh pehini : o c'hortoz gevelled emaint a-benn miz genver. Moarvat eo prest an dilhad evit an daou boupig-se : pep hini gant ur pijama brav, skrivet warnañ « Me zo kool-kenañ ! ». A dra sur !\nTroioù-lavar : expressions\nGorre-Leon : Bas-Léon\nKunujenn : injure\nPenn-boultouz ! : tête de lotte !


Sélune - Wikipedia\nAr Sélune etre Ducey-les-Chéris ha Saint-Laurent-de-Terregatte\nHirder 91,4 km\nUhelder an eienenn 180 m\nKas keitat 11 m³/s\nGorread an diazad 1038 km²\nBro(ioù) douret Manche\ne Bae Menez-Mikael\nAr Sélune zo ur stêr 91 km hed eus Normandi. Redek a ra e departamant ar Manche. En em deurel a ra e Bae Menez-Mikael, e-kichen Avranches, tost da aber ar stêr Sée. E-touez ar c’hêrioù treuzet gant ar Sélune emañ Barenton, Saint-Hilaire-du-Harcouët ha Ducey.\nPont-hent-houarn dreist d'ar Sélune\nPont-hent dreist d'ar Sélune\nPontoù e Pontaubault.\nan Oir e Ducey\nar Beuvron e Saint-Aubin-de-Terregatte\nal Lair e Saint-Laurent-de-Terregatte\nan Airon e Saint-Hilaire-du-Harcouët\nan Argonce e Parigny\nar Gueuche e Milly\nar c'h-Cance e Notre-Dame-du-Touchet\nE-pad ur pennad e talveze ar stêr-mañ da verkañ ar vevenn etre Breizh ha Normandi, etre 933 ha 1009. Goude-se e voe kaset an harzoù un tammig pelloc’h er c’hornôg, war ar stêr Kouenon.\nEil brezel-bed, 1944: tost didorr e oa ar pont-hent e Pontaubault pa voe kemeret gant Trede Lu SUA (VIIIvet, XIIvet, XVvet ha XXvet Korf Lu) ar Jeneral Patton. Kemeret e voe ar pont gant ur rakward SUAat eus ar 4 Rannlu d'an 30 met adtapet e voe d'an 31 gant Kampfgruppe alaman al Letanant-Koronal Bacherer. En abardaevezh e voe tapet en-dro gant harz-lammourion SUAat. Kerkent e voe lakaet soudarded Patton da dremen, hag e-dan tri devezh e c'hellas tremen seizh rannlu, d.l.e. tremen 100 000 soudard ha 1 500 karr a-bep seurt evit mont war-zu Entraven, Dinan, Roazhon, Naoned, al Liger, Alençon ha Le Mans .\n↑ Hourlier, Dom Jacques, « Les sources écrites de l’histoire montoise avant 966 », in Millénaire monastique du Mont-Saint-Michel, Raymonde Foreville (éd.), t. 2, Vie montoise et rayonnement intellectuel, Paris, Lethielleux, 1966, p. 13-28\n↑ Manche - Tourisme\nAr Sélune e lec’hienn SANDRE\nAdtapet diwar « https://br.wikipedia.org/w/index.php?title=Sélune&oldid=1862013 »


Kastell Tonkedeg - Wikipedia\nKastell Tonkedeg, gwelet eus an oabl\nEmañ Kastell Tonkedeg e kumun Tonkedeg, e Bro-Dreger, a-us da draoñienn ar stêr Leger.\n3 Tro ar C'hastell\nEr XVvet kantved e voe savet ar c'hastell a weler e zismantroù bremañ war re ur c'hastell koshoc'h eus an XIIvet kantved.\nE dibenn an XIIvet kantved e tremenas kastell an tiegezh Prigent etre daouarn hini Koetmen, a chomas perc'henn warnañ betek ar XVvet kantved. Tost e oa ar re-mañ da gostezenn Pentevr ha stourmet o doa a-enep kostezenn Moñforzh e-pad Brezel Hêrezh Breizh. Un nebeud bloavezhioù goude trec'h ar re Voñforzh a savas a-nevez Roland II ha Rolland III Koetmen, beskonted Tonkedeg, a-enep an dug Yann IV, a-unan gant Olier Klison, mignon d'ar roue gall Charlez V. Er bloaz 1395 e roas dug Breizh an urzh da zistruj o c'hastell.\nGoude bezañ bet savet a-du gant dug Breizh e krogas Roland IV Koetmen da adsevel ar c'hastell adalek 1406. E kerzh ar XVvet kantved e voe brasaet ha modernaet ar c'hastell en ur zerc'hel kont eus ar c'hanolioù a oa armoù nevez. D'ar mare-se oa bet savet ar pep brasañ eus ar pezh a ra ar c'hastell d'an deiz hiziv. Hed-ha-hed an euredoù hag an hêrezhioù e tremenas ar c'hastell etre daouarn familhoù Acigné ha Gouyon de Moussaye da c'houde, er XVIIvet kantved.\nProtestanted e oa ar re-mañ, ha pa grogas Brezel ar C'hevre e savas beskonted Tonkedeg a-du gant ar roue Herri IV hag a-enep dug Mercoeur, a oa gouarnour Breizh.\nWar urzh ar c'hardinal Richelieu e voe diskaret ar c'hastell adarre e 1626.\nAdsevel[kemmañ | kemmañ ar vammenn]\nGoude bezañ bet gwerzhet hag adprenet gant meur a familh nobl, e voe darbet d'ar c'hastell bezañ gwerzhet evit tennañ implij eus ar mein anezhañ e dibenn an XIXvet kantved. Adprenet e voe gant aotrou Kerouarz avat evit reiñ d'he merc'h pa oa o vont da zimeziñ gant Pierre de Rougé, unan eus diskennidi ar familh Koetmen saverien ar c'hastell. Chomet eo abaoe etre daouarn ar familh etre daouarn e ziskennidi ar familh Rougé. Abaoe ar bloavezhioù 1950 ez eus bet graet labourioù da startaat ar rivinoù, gant skoazell an departamant, ar rannvro hag ar stad kreiz.\nLakaet e oa bet ar c'hastell war roll ar monumantoù istorel e 1862. Unan eus ar monumantoù a zesach ar muiañ a douristed e departamant Aodoù-an-Arvor an hini eo.\nTro ar C'hastell[kemmañ | kemmañ ar vammenn]\nKartenn vrezhonek Kastell Tonkedeg, 1866\nKas a ra an nor vras d'ur porzh kentañ difennet gant mogerioù uhel, ar porzh izel eo. Diouzh an tu kleiz e kichen an nor e c'heller gwelet ouzh ar mein ger-stur Aotrouien Tonkedeg «e va Doe» (E va Doue). Kizellet eo al lizherennoù gotek gros ouzh ar mein met diaes int da lenn d'an deiz hiziv.\nE kichen emañ ar porzh diabarzh. Difennet gant un nor – bolz a oa serret gant ur gael hag ur pont-gwint gwechall. Diaes eo da dremen dre an nor-se d'an deiz hiziv ha kaset e vez ar weladennerien dre un nor vihan a servije gwechall evit an troioù-ged. Er porzh diabarzh pe porzh a-enor e weler c'hoazh restajoù savadurioù distrujet al lojeiz hag ar chapel.\nA-dreñv ar porzh-mañ emañ an tour meur, pelloc'h eget ar voger-tro. 4 m a devder e ra e vogerioù.\nSavet e oa bet un tamm diwezhatoc'h eget an tourioù all ha difennet e oa an nor gant ur pont-gwint a roe tu da zispartiañ an tour meur eus peurrest ar c'hastell e-kenkas vefe aloulet. Siminalioù a weler e pep estaj eus an tour ha diouzh an nec'h e taolerur sell dibar ouzh ar vro a ro da gompen talvoudegezh strategel ar c'hastell gwechall.\nTu zo da weladenniñ rivinoù ar c'hastell adalek miz Ebrel da viz Here. Feurmet e vez a-wechoù evit filmoù, troiadoù luc'hskeudenniñ pe abadennoù all.\n(fr) Lec'hienn kastell Tonkedeg\nLuc'hskeudennoù eus ar c'hastell\nAdtapet diwar « https://br.wikipedia.org/w/index.php?title=Kastell_Tonkedeg&oldid=1835476 »\nKemmoù diwezhañ degaset d'ar bajenn-mañ d'an 6 Mae 2019, da 06:47.


Anna Aostria (1549-1580) - Wikipedia\nUr bajenn disheñvelout Anna Aostria zo ivez.\nAnna Aostria (Cigales, Proviñs Valladolid, 1añ a viz Du 1549 – Badajoz, 26 a viz Here 1580), a oa arc'hdugez Aostria, deuet da vout rouanez Spagn ha Portugal dre he dimeziñ gant Fulup II Spagn, ha pevare pried dezhañ.\nAnna Aostria (1549-1580), gant Alonso Sánchez Coello.\nAnna Aostria, gant Bartolomé González y Serrano, 1616, eoullivadur war lien, 108,5 x 87 cm, Madrid, Mirdi ar Prado.\nSkoed Anna Aostria, rouanez Spagn.\n1.1 He bugaleaj\n3 E Spagn\nAn impalaerien Masimilian II hag e bried Maria Spagn gant o bugale: Anna, e-kreiz en traoñ, he daou vreur Rudolf hag Ernest.Poltred gant Giuseppe Arcimboldo (c.1563).\nGanet e oa e Cigales, e Kastilha, tostik da gêr Valladolid. Merc'h kentañ Masimilian II an Impalaeriezh Santel (1527–1576), ha Mari Spagn (1528–1603) e oa. He zad a oa kenderv da Felipe II, roue Spagn, hag a oa breur d'he mamm. Perak e oa ganet e Spagn? Peogwir e oa chomet he zud eno evel rejanted tra ma oa aet ar roue, hag impalaer, Carlos Iañ Spagn, da vale bro gant e vab Felipe, priñs Asturiez, en e zouaroù en hanternoz Europa, Italia, Alamagn, Flandrez.\nE Spagn e oa ganet Anna eta, met da Vienna ez eas da chom gant he zud adalek he 4 bloaz. Ur ribitailh breudeur ha c'hoarezed he devoa.\nDaou anezho, Rudolf ha Mazheas, a zeuas da vout Impalaerien Santel, hag he c'hoar Elesbed, a zimezas d'ar roue gall Charlez IX . He zud-kozh a-berzh mamm e oa Karl V, hag Izabel Portugal, tad ha mamm he gwaz ; he zud-kozh a-berzh tad e oa Ferdinand Iañ an Impalaeriezh Santel, hag Anna Bohemia ha Hungaria. Mamm Karl V ha Ferdinand, he zadoù-kozh, e oa Juana de Castilla, lesanvet Juana la Loca ("Juana ar Follez"), ha honnezh all a oa merc'h da Ferdinant II Aragon ha da Izabel ar Gatolikez.\nAnna e oa bugel muiañ-karet he zad, a blije dezhañ c'hoari ganti. Un deskadurezh katolik he doe, goude ma oa troet he zad gant mennozhioù Luther.\nEvel merc'h henañ impalaer galloudusañ Europa e oa klask warni e lezioù ar rannved. He zud avat a glaskas he dimeziñ d'un infant spagnol abalamour d'al liammoù etre Habsburged an div vro. Kenkent e oa bet soñjet en he c'henderv, Don Carlos Spagn, priñs Asturiez, mab pennhêr hec'h eontr ha roue Spagn. Kefrisa dezhañ e voe e 1568, hogen mervel a reas ar priñs yaouank.\nAdarre koulskoude e voe kaoz eus un eured spagnol pa varvas er gwentloù trede pried Felipe II, Elisabeth de Valois, e 1568. Intañv adarre e chome ar roue, ha dezhañ div verc'h yaouank.\nTeir gwech dija e oa bet dimezet Felipe: da gentañ d'e geniterv Maria Manuela Portugal, da eil d'ur geniterv all, Mary Bro-Saoz, ha da drede da Elisabeth de Valois. O klask e bedervet gwreg e oa, evit kaout ur mab, rak pennhêr ebet n'en devoa ken goude marv Don Carlos.\nKenwadelezh anat a oa etre an danvez-priedoù, mouzhañ a reas ar pab Pi V un tamm a-raok reiñ e aotre. Sinet e voe ar c'hontrad eured en Madrid d'ar 24 a viz Genver 1570. D'ar 4 a viz Mae 1570 e timezas Anna d'hec'h eontr Felipe II e kastell Praha, dre hanterouriezh.\nAnna a veajas neuze eus Aostria da Spagn, e diskar-amzer ar bloaz 1570, e kompagnunezh he breudeur Albert ha Wenzel.\nBeajiñ a rejont dre an Izelvroioù, ma en em gavas gant kerent ha mignoned da Floris Montigny, breur yaouankañ Kont Horn. Montigny a oa bac'het e Spagn abaoe 1567. Dre ma oa ar roue o vont da addimeziñ e krede an tiegezh Montigny e vije bet pardonet. Anna a brometas e raje he seizh gwellañ da zivac'hañ Montigny.\nDilestrañ a reas e porzh Laredo, d'an 3 a viz Here.\nFerdinand, Priñs Asturiez (1571–1578), marvet da 7 vloaz\nCharles Laurence (1573–1575), marvet da 2 vloaz\nDiego, Priñs Asturiez (1575–1582), marvet da 7 vloaz\nFulup III Spagn (1578–1621), roue war-lerc'h e dad,\nMaria (1580–1583), marvet da 3 bloaz\nMervel a reas e 1580, goude genel he merc'h Maria, a varvas tri bloaz goude.\nAnna Aostria, gant Alonso Sánchez Coello\nAnna, gant Antonis Mor\nFulup hag Anna o vanveziñ gant tud-kar ha tud o lez, gant Alonso Sánchez Coello, c. 1596.\nAnna, poltredet gant Giuseppe Arcimboldo\nAdtapet diwar « https://br.wikipedia.org/w/index.php?title=Anna_Aostria_(1549-1580)&oldid=1989394 »\nKemm diwezhañ d'an 29 Ebr 2022 da 10:41\nKemmoù diwezhañ degaset d'ar bajenn-mañ d'an 29 Ebr 2022, da 10:41.


Pajenn:Le Clerc - Ma beaj Jeruzalem, 1902.djvu/309 - Wikimammenn\nPajenn:Le Clerc - Ma beaj Jeruzalem, 1902.djvu/309\nstern, a we lien tanau gand neud koton a bep sort liou. Unan anê a oa protestantez ken e oa eur bla ’zo, Dont a reaz, ’vit-se, da dremen hec’h amzer-diskwiz aman, hag en em dommaz ouz al leanezed. ’N em stagan reaz ive ouz hon relijion ha dreist-holl ouz ar Werc’hez Glorius Vari. Breman, ’vit priz e-bed, na c’houlfe mont war he c’hiz daved ar brotestanted.\nTi Leanezed ar Garante n’eo ket ’vit ar glanvourien. Mes bean ’zo ennan eur zal da louzaoui, da laret eo eun apotikeri hag e teu enni bep beure, etre 8 hag 11 heur, eur bern tud gouliet, Evit netra e vent louzaouet gant\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/309&oldid=108578 »\nKemmoù diwezhañ degaset d'ar bajenn-mañ d'an 29 Gwe 2017, da 14:54.


reiñ da grediñ - Wikeriadur\nreiñ da grediñ\nSavet diwar ar verb reiñ, an araogenn da hag ar verb krediñ\nreiñ da grediñ /Distagadur ?/\nReiñ un dra bennak da grediñ\n..., da reiñ da grediñ e oa traoù iskis ha kevrinus o vont da c'hoarvezout emberr e pevar c'horn ar vro. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 6.)\nReiñ un dra bennak da grediñ da unan bennak\nRoet 'm boa dezhi da grediñ 'oan kabiten 'n bord al listri. — (Fañch an Uhel, Soniou Breiz-Izel 2, Pariz, 1891, 1971, p. 16.)\nRak un dra imposubl d'ur Brezhon emaoc'h o klask reiñ din da grediñ : ... — (Jakez Riou, An Ti Satanazet, Skridoù Breizh, 1944, p. 93.)\nHennez e-neus c'hoant da rei din-me da gredi e vez noz da greisteiz. — (Jules Gros, Le trésor du breton parlé Deuxième Partie, 1970, p. 379.)\nHemañ e-nevez c'hoant da rei din-me da gredi e vez noz da greisteiz. — (Jules Gros, Le trésor du breton parlé Deuxième Partie, 1970, p. 437.)\nNe roöt ket da gredi ze din-me. — (Jules Gros, Le trésor du breton parlé Deuxième Partie, 1970, p. 437.)\nDin-me ne vo ket roët ze da gredi ! — (Jules Gros, Le trésor du breton parlé Deuxième Partie, 1970, p. 437.)\ngalleg : faire croire quelque chose (fr)\ngalleg : faire croire quelque chose à quelqu'un (fr)\nAdtapet diwar « https://br.wiktionary.org/w/index.php?title=reiñ_da_grediñ&oldid=227316 »\nKemmoù diwezhañ degaset d'ar bajenn-mañ d'an 18 Kzu 2016, da 09:14.


Pêr Even - Wikipedia\ne Goudelin, Bro-Dreger, Breizh\nAr Feiz dre ar Meiz\nEn donvor da Vreizh\nGeriadur bihan ar sonerezh\nDispleg war an hentenn (Troidigezh)\nGourbannoù sant Eosten (Troidigezh)\nLexique complémentaire breton-français\nLexique complémentaire français-breton\nPacem in terris (Troididigezh)\nPopulum Progressio (Troidigezh)\nPêr Even a voe ur skrivagner ha yezhour breizhat bet ganet e Bro-Oueloù e 1919, e Goudelin. Jil Ewan a voe e anv-pluenn. Dont a rae Pêr Even enta eus un tiegezh brezhonegerion gristen diwar ar maez war harzoù ar brezhonegva. Bez' e oa anezhañ enta ur brezhoneger a-vihanik.\nSkoliet e oa bet e kelenndi ar Salezidi e Koad-an-Hoc'h, etre Kastellaodren ha Gwengamp, gant ar Salezidi, a blede eno gant ur skolaj vicherel. Alese e oa bet dilennet gant e vistri da genderc'hel gant e studi e neveziadti ar Salezidi e Kadva e Normandi. O tont alese, echu gantañ e studioù eil derez, e teuas tre e Kloerdi bras Sant-Brieg. Pêr Even en doa dilezet hent ar velegiezh a-benn neuze, un nebeut mizioù goude bezañ deuet tre er c'hloerdi bras, hogen eno emichañs e oa deuet da vezañ ur broadelour, evel meur a gloareg all, evel Per ar Meur, Armañs ar C'halvez, Loeiz ar Floc'h, Marsel Klerg, Per Bourdellez, Gwilherm Dubourg ha re all yaouankoc'h c'hoazh.\nPleustriñ a rae, e Gwengamp, metoù ar vroadelourion, da skouer ar "Framm keltiek" diazezet gant Roparz Hemon e-pad ar brezel ; e Gwengamp, dres, e oa bet roet bod da Gendalc'h an aozadur e 1943. D'ar mare-se e oa Loeiz ar Floc'h, kure er barrez hag eno, moarvat, en doa graet Per Even anaoudegezh gant ar skrivagner.\nO tont er-maez eus ar c'hloerdi en doa kavet Per Even fred e studi un noter e Lannlon en e gorn-bro. Eno, moarvat, en doa bet tro da bleustriñ war ar gwir, pezh a roas an tu dezhañ da gavout ur gourc'hwel en isprefeti Gwengamp, hag a viras c'hwec'h vloaz. Alese e oa deuet da vezañ sekretour-maerdi e ti-kêr Wengamp pa oa Edouard Olivro o kadoriañ ar C'huzul-kêr ; hag eno e peurc'hreas e redad-amaezh, a echuas e dibenn ar bloavezhioù eikont.\nDiaes e vije bet da unan ren ur vuhez eeunoc'h ha plaenoc'h eget a reas ar stourmer brezhon-mañ a renas e vuhez penn-a-benn en e gorn-bro c'henidik o kavout ennañ e zanvez-pried, ma timezas ganti e miz Eost 1948, hag hi brezhonegerez a-vihanik evel he gwaz. Er prantad-hont e oa Youenn Olier e vignon bras troet d'ur Boudedeo o c'haloupat betek harzoù Alamagn da c'hounit e vara evel nouspet re all en Emsav.\nPêr Even a veze klevet o fougasiñ gant ar brient - mar geller lavarout - e oa ur brezhoneger a-vihanik pa veze pismiget yezh e skridoù dre ma oa "chimik", evel ma lavared.\nE gwirionez ne venne nemet harpañ ar stourmerion o doa sammet warno ar gefridi da ober eus ar brezhoneg ur yezh arnevez (se a lavare e-unan bepred) ha kement-se adal an deroù, e penn kentañ ar bloavezhioù hanter-kant pa ne oa ket anv a SADED nag a strollad ebet a seurt-se. Aes eo kompren neuze e voe deuet mat dezhañ diouzhtu mennad ar re a grouas an aozadur-kelenn eil-derez dre lizher e 1962, rak kroget en doa seulabred da studiañ ar yezh e Skol-veur Roazhon e-lec'h en doa tizhet an "Diplôme Supérieur d'Etudes Celtiques".\nAdal 1959 e-barzh "Preder" ez embannas eta pennadoù ha studiadennoù diwar-benn prederouriezh, bredoniezh ha jedoniezh.\nA-ziwar ar bloavezh 1974 avat, adal ma voe roet un tuadur nevez d'ar gelaouenn Imbourc'h, deuet da vezañ kristen, e kemeras perzh an den en emvodoù Kristenion Breizh hag e vennas Pêr Even fiziout e Youenn Olier e skridoù da embann betek dibenn e vuhez, e 2003.\nDindan e anv-pluenn Jil Ewan en deus sinet Pêr Even an darn vrasañ eus e oberennoù.\nTroidigezh eus Le Discours de la Méthode gant René Descartes, An Displeg war an Hentenn, e-kreiz ar bloavezhioù '60 evit ar gelaouenn Preder.\nTroidigezh Populorum Progressio Paol VI e 1969, Preder.\nEn Donvor da Vreizh e 1975, adembannet e 2004 gant Imbourc'h. En oberenn-se e plaenae Pêr Even pennañ tezennoù ar gelennadurezh politikel ma rae anezhi ar "gevangevreadelouriezh", en ur ober displegadennoù da istor an Emsav e deroù ar bloavezhioù '70, da heul drouziwezh an FLB kentañ a strafuilhas speredoù ar vrogarourion e Breizh er prantad-hont. Ul lodenn anezhi a zo gouestlet d'an nevezc'herioù en em ziskoueze evit ar wezh kentañ en oberenn-mañ.\nGeriadur bihan ar sonerezh diwar e bluenn a gaver en un niverenn eus Imbourc'h er bloavezhioù '70, kresket a galz goude-se hag embannet gant Mouladurioù Hor Yezh diwezhatoc'h.\nGourbannoù sant Eosten, e hanterenn gentañ ar bloavezhioù '90, a voe kaset da benn gantañ aketus-tre, un oberenn a c'hwec'h kant pajenn bennak, ma klaskas ar skrivagner enni tennañ ampled eus an destenn latin savet gant an aozer evit diorren ar brezhoneg arnevez ar muiañ ma c'helle. Embannet e teir levrenn gant Imbourc'h.\nA-c'houdevezh e kasas Pêr Even, reoliek tre, pennadoù a feizoniezh kristen, peadra da gempenn un dornlevr a gelennadurezh kristen, a zo bet, an darn-vuiañ anezho, dastumet hag adembannet dindan an talbenn Ar Feiz dre ar Meiz gant Imbourc'h.\nDaou c'heriadur arnevez e dibenn ar bloavezhioù '90, al Lexique complémentaire français-breton hag al Lexique complémentaire breton-français, tost da 350 pajenn e pep hini anezho, a voe embannet gant Imbourc'h, er bloaz 1996 hag er bloaz 2000.\nAdtapet diwar « https://br.wikipedia.org/w/index.php?title=Pêr_Even&oldid=1894881 »\nKemmoù diwezhañ degaset d'ar bajenn-mañ d'an 12 C'hwe 2021, da 09:08.


Pajenn:Morvan - Buez ar Zent, 1894.djvu/698 - Wikimammenn\nPajenn:Morvan - Buez ar Zent, 1894.djvu/698\n11 a Here\nsant tarak, merzer\nmes, o veza m’oann kristen, em euz kuiteat ar zervich. » « — Penaoz oc’h euz bet ho kounje ? » « — Her goulennet em euz digant Publion, va c’habiten, hag hema en deuz hen roet d’inn raktal. »\nNeuze Maksim a lavaraz da Darak : « — Selaouit, truez am euz ouzhoc’h abalamour m’az oc’h koz dija ; mes red e d’ehoc’h senti ouz ann impalaered. Deuit eta da ginnig ezans d’ann doueou evel a reont-hi, e kement leac’h ma vezont. » Mes Tarak a respountaz kerkent : « — Relijion ann impalaered a zo eur relijion faoz. » O klevet ar respount-ma, ar gouarner a lavaraz skei var ginou ar zoudard koz, ha goudeze e reaz he ziviska enn noaz hag he skourjeza. Mes Tarak a jome ato stard enn he feiz, ha Maksim a ordrenaz erfin he deuler er prizoun karget a jadennou.\nEtre daou, ar gouarner a ieaz da gear Mopsuest, ha Tarak a oue kaset di d’he heul. Eno Maksim a glaskaz adarre lakaat ar zoudard koz da adori ann idolou ; mes, o velet ne c’houneze netra varnhan, e lavaraz d’ar vourrevien : « — Dalc’hit he zaouarn var glaou beo ken na vezint rostet-holl. » « — Eur pez kaer evit ann dra-ze, eme Darak dioc’htu ; me n’em euz aoun nemed rak eunn tan, rak ann tan a bado da viken enn ifern. » « — Setu ho taouarn rostet-holl, eme ar gouarner ; daoust ha n’e ket poent d’ehoc’h beza fur ha kinnig ezans d’ann doueou ? » « — Ah ! eme Darak, c’houi gred oc’h deuet a benn ac’hanon dija ; n’oc’h ket erruet eno c’hoaz, a drugare Doue, ha ne erruot biken zoken. » « — Stagit anezhan, eme Vaksim, a-istribil oc’h eunn treust, he benn d’ann traon, ha c’houezit tan dindan gant keuneud hag a rai kalz moged. » « — Petra eme Darak, n’em euz ket bet aoun rak ho tan, ha e fell d’ehoc’h va spounta gant moged ! » « — Digasit guinegr ha c’hoalenn, eme ar gouarner, ha taolit anezho d’ezhan enn he fronellou. » « — Ho kuinegr n’e ket krenv, hag ho c’hoalenn n’euz blaz ebed ganthan, » eme ar zoudard koz. « — Lakit moutard etouez. » « — Me lavar d’ehoc’h, Maksim, eme Darak, ho pourrevien zo faziet ; mel eo o deuz roet d’inn e leac’h moutard. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/698&oldid=137932 »


Pajenn:Morvan - Buez ar Zent, 1894.djvu/237 - Wikimammenn\nPajenn:Morvan - Buez ar Zent, 1894.djvu/237\na c’halvaz ann eskop da vont d’he gaout, hag a roaz urs d’ezhan da zevel ann templ a nevez. Abdas a respountaz n’her graje ket, ha kerkent ar roue en em lakeaz da ober goall vuez d’ar gristenien hag a reaz diskar kement iliz o devoa.\nAr roue a egare o velet kement all. Kredi a rea e klaske ar merzer iaouank ober goab anezhan. Ordren a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/237&oldid=137423 »


Panzerkampfwagen V Panther e Rusia (poltred livet)\nAn tank etre Panzerkampfwagen V Panther pe SdKfz 171 a oa un tank Alaman implijet e-pad an Eil Brezel-bed kement war Talbenn ar Reter ha Talbenn ar C'hornôg en Europa.\nLakaet e oa bet e renkadur an tankoù etre, en gwirionez dre e pouez, e oa tostik-tost diouzh hini an tankoù onner. Pouez ar Panzerkampfwagen V Panther 44,8 tonenn a laka anezhañ e memes renkadur evit an tankoù ponner stadunanat M26 Pershing (41,7 tonenn), an hini saoz Churchill (40,7 tonenn) pe an hini soviedat IS-2 (46 tonenn). Kreñv spontus e oa keflusker an tank ar pezh a roe an tu dezhañ da fiñval bliv en desped d'ar pouez uhel hollek. Ar pouez a oa ivez ur gudenn evit ar c'heflusker hag ar fed ne oa ket tu treuziñ an holl pontoù gant an tank Panther.\nBourzhidi[kemmañ | kemmañ ar vammenn]\nAr Panther en devoa 5 bourzhiad en holl: ar c'homandant, an tenner, ar c'harger, ar blenier ha den ar radio. Ar c'homandant, karger ha tenner a oa en douribell. Ar blenier hag ar radio a oa e kouc'h an tank.\nImplij evit an emgannoù[kemmañ | kemmañ ar vammenn]\nAn tankoù Panther a voe dafaret evit sevel ar Panzer Abteilung 51 (Batailhon tank 51) d'an 9 a viz Genver, ha goude-se d'ar Panzer Abteilung 52 d'ar 6 a viz C'hwevrer 1943.\nAdtapet diwar « https://br.wikipedia.org/w/index.php?title=Panzerkampfwagen_V_Panther&oldid=1865363 »\nKemmoù diwezhañ degaset d'ar bajenn-mañ d'an 10 C'hwe 2020, da 21:07.